הוועדה המיוחדת למאבק בנגעי הסמים והאלכוהול, כנסת 20, פרוטוקול מספר 64, 2017-01-25 09:00

תמר זנדברג: בוקר טוב.

תמר זנדברג: אני מתכבדת לפתוח – באיחור – שאני מתנצלת עליו – את ישיבת ועדת הסמים והאלכוהול של הכנסת.

תמר זנדברג: הנושא היום הוא דיון מהיר שיזמו מספר חברי כנסת שתיכף יפתחו.

תמר זנדברג: הכותרת היא – 8,000 מתים מעישון – אפס שקלים השקעה בקמפיינים נגד עישון.

תמר זנדברג: האמת שנושא העישון זה נושא שהוועדה הזו התחילה לעסוק בו לפני כמה חודשים.

תמר זנדברג: בפעם הראשונה הוועדה, לפחות בראשותי, עסקה בנושא הזה ביום העישון הבינלאומי הקודם.

תמר זנדברג: אני חייבת להגיד שאני נדהמתי באותו דיון.

תמר זנדברג: נדהמתי מהנתונים, נדהמתי ועוד יותר נדהמתי מההדרה של הנושא.

תמר זנדברג: ככה המשכנו לעסוק בנושא.

תמר זנדברג: הדיון האחרון היה לפני כחודש ושם אמרתי את ההתרשמות שלי מהעניין.

תמר זנדברג: הייתה לי התרשמות שבמשך כמה שנים היה עיסוק והייתה התקדמות בכמה חוקים, באיסור פרסום ובכמה אפיקים שפשוט באיזה שהוא שלב נכנסו לתרדמת ונכנסו לאיזו שהיא דממה ופשוט משם לא התקדמו ופשוט נעזבו באיזה שהוא מקום, שנשאר מפגר גם יחסית לצורך וגם יחסית למה שקורה בעולם.

תמר זנדברג: אנחנו רוצים מכאן, בינתיים לא בלי עידוד ודחיפה של התקשורת, של תחקירים, שזה המקום הנכון להזכיר גם את התחקיר של חיים ריבלין בערוץ 2 וגם את הליווי של רוני לינדר גנץ בדה-מרקר וסליחה אם שכחתי עוד מקומות שבהם זה התקדם; ואנחנו במקום שאנחנו רוצים לראות - - -

<קריאה: גלי צה"ל מסקרים את זה.

תמר זנדברג: גלי צה"ל, אוקיי.

תמר זנדברג: אז אנחנו במקום שאנחנו רוצים לראות איך אנחנו מתקדמים קדימה.

תמר זנדברג: נמצא איתנו המשנה כבר?

<איתמר גרוטו: אוטוטו.

תמר זנדברג: אוטוטו המשנה למנכ"ל משרד הבריאות, איתמר גרוטו.

תמר זנדברג: היום המינוי?

<איתמר גרוטו: לא, לא היום.

<איתמר גרוטו: זה עוד הבחירה - - -

תמר זנדברג: הבחירה הוכרזה והמינוי ייצא לפועל בקרוב.

תמר זנדברג: באמת בהצלחה ואני חייבת לומר שבתיאום גם עם לשכת המנכ"ל והשר אתה הגעת ואנחנו רוצים להודות לך על זה.

תמר זנדברג: באמת התייחסות בכירה מהמשרד ונשמע לשמוע מכם על צעדים.

תמר זנדברג: ברשותך, קודם נתחיל עם חברי הכנסת היוזמים ואז נמשיך את הדיון.

תמר זנדברג: לפי הסדר ייפתח חבר הכנסת חיים ילין, בבקשה.

תמר זנדברג: אחריו חבר הכנסת מיקי רוזנטל.

חיים ילין: לא, לא.

מיכל רוזין: הוא רוצה ראשון.

חיים ילין: קודם כל הוא ראשון, כי אני הצטרפתי אליו.

תמר זנדברג: סליחה.

תמר זנדברג: חבר הכנסת עבדאללה אבו מערוף הוא חבר הוועדה ופעיל מאד בוועדה וגם רופא.

תמר זנדברג: אז סליחה.

חיים ילין: הוא גם רופא וניתן כבוד.

תמר זנדברג: אז הוא יתחיל.

תמר זנדברג: אני מתנצלת.

תמר זנדברג: זה לא הסדר שרשום לי כאן, אבל בבקשה.

עבדאללה אבו מערוף: לא חשוב.

עבדאללה אבו מערוף: אם כך תודה רבה לכם.

עבדאללה אבו מערוף: בוקר טוב לכל הנוכחים ותודה רבה ליושבת הראש על הדיון הדחוף שאני יזמתי והצטרפו חברים בגלל חשיבות הנושא.

עבדאללה אבו מערוף: הכותרת מדברת בפני עצמה ולכן אני לא ארחיב הרבה.

עבדאללה אבו מערוף: לא בגלל שאיחרנו, יש לנו זמן עוד, אבל בכדי שהמטרה העיקרית שהנושא יחזור לסדר היום, לא רק של הכנסת, גם של מודעות, גם של משרד הבריאות.

עבדאללה אבו מערוף: התכנית שישנה ממאי 2011 מוקפאת ואני לא אדבר על העישון, שאני מוביל את התעמולה נגד עישון מאז שנת 1976, כשהייתי עדיין תלמיד בבית הספר, בכפרים שהם עם תרבות שמאד קשה בהם לעשות תעמולה נגד עישון.

עבדאללה אבו מערוף: בכל זאת פה ושם הצלחנו.

עבדאללה אבו מערוף: אני לא אדבר כרופא עכשיו על נזק העישון והסרטן שהוא גורם, המחלות.

עבדאללה אבו מערוף: זה הכל ברור.

עבדאללה אבו מערוף: לכן אני אתן את הבמה לקולגות שלי, לחברים שלי שהצטרפו לדיון.

עבדאללה אבו מערוף: יש כאן נייר עמדה של ההסתדרות הרפואית שאני תומך בו ולא רק כרופא, אלא בכלל.

עבדאללה אבו מערוף: המסמך לפניכם.

עבדאללה אבו מערוף: אני רוצה שמהדיון הזה אכן ייצאו צעדים חדשים למאבק נגד עישון.

עבדאללה אבו מערוף: מניעה זו התרופה הטובה ביותר לכל מחלה.

עבדאללה אבו מערוף: משרד הבריאות צריך להשקיע בזה וכולנו כחברה, כחברי כנסת.

עבדאללה אבו מערוף: ישנן הצעות חוק שעדיין מוקפאות וועדת השרים לחקיקה לצערנו הרב מסתכלת על זה באופן לא רציני.

עבדאללה אבו מערוף: הצעת חוק שלא עולה הרבה כסף לאוצר.

עבדאללה אבו מערוף: תעמולה.

עבדאללה אבו מערוף: כמה זה יעלה – 60 מיליון שקלים?

עבדאללה אבו מערוף: זה כסף ממש גרושים לעומת מה שמשקיעות חברות הטבק.

עבדאללה אבו מערוף: לכן הנושא מוכר ואני לא ארחיב.

עבדאללה אבו מערוף: תודה רבה.

עבדאללה אבו מערוף: בטח נשמע את פרופסור גרוטו.

עבדאללה אבו מערוף: שוב, אני מאחלת לך הצלחה על המשימה החדשה, וזו אכן משימה חדשה ואני בטוח שתצליח.

עבדאללה אבו מערוף: תודה רבה לכולם.

תמר זנדברג: תודה רבה.

תמר זנדברג: חבר הכנסת מיקי רוזנטל, בבקשה.

מיקי רוזנטל: תודה רבה גברתי יושבת הראש.

מיקי רוזנטל: תראו, יש סוגיות בריאותיות והשפעות של גורמים סביבתיים או התנהגותיים או של טכנולוגיות חדשות, שאנחנו לא יודעים את השפעתם.

מיקי רוזנטל: בנושא הסיגריות אנחנו כבר אחרי כל המחקרים ואין בכלל ספק בקשר הישיר בין עישון ותמותה, ולכן ההתנהלות של משרד הבריאות היא בעיני – אם הייתי צריך למצוא סעיף בחוק להשוות אותו – זה גרימת מוות ברשלנות.

מיקי רוזנטל: לא פחות מזה.

מיקי רוזנטל: כי מה זה גרימת מוות ברשלנות?

מיקי רוזנטל: זה גרימת מותו של אדם, שההתנהגות שלך - במקרה הזה של משרד הבריאות ובעיקר של שר הבריאות - גורמת לזה, שכתוצאה מההתנהגות הזאת או ההתנהלות הזאת, אנשים.

מיקי רוזנטל: בישראל מתים אלפים.

מיקי רוזנטל: אנחנו יודעים את המספר.

מיקי רוזנטל: ואנחנו יודעים איך לצמצם את מספר המתים ולמרות זאת משרד הבריאות לא עושה כמעט דבר.

מיקי רוזנטל: כמעט דבר.

מיקי רוזנטל: יש כמה דברים שהיו על הפרק ומשרד הבריאות במקום לקדם אותם גם דחה אותם.

מיקי רוזנטל: למשל סוגיית החוק למניעת פרסום סיגריות בכלל, ששר הבריאות בעצמו, במו גופו ואצבעו מנע את ההצעה הזאת בכנסת הקודמת.

מיקי רוזנטל: אנחנו הגשנו אותה שוב.

מיקי רוזנטל: אני מקווה שהפעם המשרד יתעשת ויאשר אותה.

מיקי רוזנטל: זה גם נוגד את ההסכמות הבינלאומיות שישראל חתומה עליהן בנושא פרסום סיגריות.

מיקי רוזנטל: זה ידוע שאי פרסום מודעות, אי פרסום קידום של טבק חוסך חיי אדם.

מיקי רוזנטל: ומשרד הבריאות, כאמור בראשות השר, לא עושה את זה.

מיקי רוזנטל: ידוע שהסברה מאסיבית ומשמעותית מצמצמת את מספר המעשנים.

מיקי רוזנטל: שלא תבינו לא נכון, סכומי הכסף שנכנסים לקופת האוצר של מדינת ישראל כתוצאה ממיסוי הסיגריות, הוא מיליארדים בשנה.

מיקי רוזנטל: מיליארדים.

מיקי רוזנטל: זאת אומרת, אני פתאום - - -

תמר זנדברג: שישה מיליארד שקלים לעומת-.

תמר זנדברג: בוא אני אתן לך מספר שהוא כולו עם שש – שישה מיליארד שקלים נכנסים לקופת המדינה ממיסוי על סיגריות ושישה מיליון הוקצו לסל הבריאות לגמילה מעישון לפני שנים ומאז נתקע הסכום.

תמר זנדברג: זאת הפרופורציה.

מיקי רוזנטל: יפה.

מיקי רוזנטל: אז היא הנותנת.

מיקי רוזנטל: אז להקדיש מהסכום הזה לא הרבה, 5% בשנה בשביל לצמצם.

מיקי רוזנטל: אולי האוצר מתנגד, כי זו פגיעה בהכנסה.

מיקי רוזנטל: אני מקווה שלא עד כדי כך אנחנו ציניים.

מיקי רוזנטל: אני רוצה לחזור לעניין שלנו.

מיקי רוזנטל: יש שורה של צעדים מתחייבים שמשרד הבריאות יודע עליהם ופרופסור גרוטו גם יגיד אותם וכו' וכו', שמתחייבים ובמיידי.

מיקי רוזנטל: הנושא הזה של הסיגריות האלקטרוניות, שעכשיו עומד על הפרק.

מיקי רוזנטל: מנסים להכניס אותו למדינת ישראל, כשבכל העולם כבר יצאו חוות דעת חד משמעיות על גרימת הנזק של הסיגריות האלקטרוניות האלה, היא לא פחות משערורייה.

מיקי רוזנטל: הזיקה של שר הבריאות ליצמן לעיתון המודיע וכל הטינופת שעלתה כתוצאה מהתחקיר של חיים ריבלין בחדשות ערוץ 2, וגם בדברים קודמים, בכלל פוסלת אותו מלדון בסוגיה הזאת.

מיקי רוזנטל: אני במקומו – אם הוא היה איש ציבור הגון – היה אומר אני לא נוגע בזה.

מיקי רוזנטל: העיתון הזה שייך לחסידות גור, אני חלק, אני ממנהיגיה של חסידות גור.

מיקי רוזנטל: העיתון הזה עיקר הכנסותיו הן מפרסום סיגריות ו/או כל מיני טריקים אחרים שקשורים לבריאות ופרסום סמוי ולכן אני לא נוגע בזה.

מיקי רוזנטל: ככה היה נוהג איש ציבור הגון.

מיקי רוזנטל: בכל מקרה, צריכה לצאת מהוועדה הזאת קריאה חד משמעית שאנחנו לא נסכים שהמדיניות של משרד הבריאות תגרום בעקיפין למותם של ישראלים רבים.

מיקי רוזנטל: זה מחדל איום ונורא ואנחנו חייבים לשים לו קץ.

מיקי רוזנטל: תודה.

תמר זנדברג: תודה רבה.

תמר זנדברג: חבר הכנסת חיים ילין.

חיים ילין: כבוד יושבת הראש, תודה.

חיים ילין: אני הצטרפתי בגלל שאני מאלה שאנטי לחלוטין.

חיים ילין: זאת אומרת יש כאלה שלא מעשנים אף פעם, שלא עישנו אף פעם בחיים ויש כאלה שעזבו את הסיגריה.

חיים ילין: אז אלה שעזבו את הסיגריה הם הרבה יותר קיצוניים מאלה שלעולם לא עישנו ואני מהקיצוניים האלה.

חיים ילין: ואז מצאתי את עצמי - - -

תמר זנדברג: זה מה שנקרא במקום שבעלי תשובה עומדים.

חיים ילין: כן, בדיוק, זה כנראה ככה.

חיים ילין: אני דווקא לא רוצה לתקוף את הצד הזה שבי, אלא לתקוף את חוסר הניהול במדינת ישראל.

חיים ילין: זה סוג הדברים, כמו תאונות דרכים, שהם לא שייכים למפלגות.

חיים ילין: בסוף, כשאנחנו כולנו נצא עם אמנה, שלא משנה מי שר הבריאות, מי ראש הממשלה, מי יושב בממשלה, הדבר הזה ממשיך להתקיים.

חיים ילין: זה מה שצריך.

חיים ילין: לא ברור לי מה הקשר בין פוליטיקה לעישון.

חיים ילין: באמת אני אומר לכם, מעבר לכל מיני סקופים שהיו בזמן האחרון, לא על סיגריות, אלא על נושא אחר.

חיים ילין: למה לא לבנות תשתית כספית ל-50 השנים הבאות, שכולנו מחויבים אליה?

חיים ילין: גם אם זה שישה מיליון שקלים, גם אם זה 10 מיליון וגם אם זה 20 מיליון, אבל להתחייב שזה מאסט.

חיים ילין: לא מקצצים אותו אם יש קיצוצי רוחב.

חיים ילין: לא נוגעים בו בשום פנים ואופן; ועוד יותר לא ברור לי למה משרד הבריאות לא מתקצב את זה.

חיים ילין: הרי למה מחסנים נגד שפעת?

חיים ילין: מה הסיבה שמחסנים נגד שפעם?

חיים ילין: איך אף אחד לא התלונן על זה שמחסנים בחינם נגד שפעת?

חיים ילין: כי זה כלכלי.

חיים ילין: אז למה אנחנו לא מפסיקים את העישון?

חיים ילין: אולי באמת יש פה צדק בשישה מיליארד שקלים.

חיים ילין: זה לא צריך להיות עניין פוליטי ולכן באתי.

חיים ילין: באתי כי בפעם הראשונה אני אומר לא הכל פוליטיקה.

חיים ילין: פעם צריך להתחיל לנהל את המדינה הזאת.

חיים ילין: לא יכול להיות שכל אחד שומר על הכיסא שלו ולא מנהלים את האירוע הזה.

חיים ילין: הוא אירוע שהוא מביא לנו 8,000 הרוגים בשנה.

חיים ילין: תראו, אני אגיד לכם, גם אם היה מביא 1,000 – ראש ממשלה שיוצא למלחמה ונהרגים לו 1,000 איש, הוא יודע בדיוק שהוא שם את המפתחות והולך הביתה.

חיים ילין: שר הבריאות, שנהרגים לו כל שנה 8,000 איש, הוא לא שם את המפתחות, כי זה מובן מאליו שמתים ולא עושים כלום נגד זה.

חיים ילין: וזה אחד הדברים שהכי כואבים לי.

חיים ילין: צריך חד משמעית, אני אומר את זה בגלוי, לראות איך אנחנו כולנו – קואליציה ואופוזיציה – עושים את המעשה.

חיים ילין: דרך אגב, אני שמח שגם צה"ל פה, כי הייתה כתבה עכשיו על עליית העישון אצל חיילי צה"ל, שזה עוד יותר מרגיז, כי חייבים למצוא פתרונות אחרים.

חיים ילין: לא יכול להיות שאנחנו כבר בגיל הכי צעיר שיש, מתמכרים לניקוטין, ממשיכים את זה בצבא בהבדל אחד קטן, זה לא קאנביס או זה לא שום דבר רפואי.

חיים ילין: זו התמכרות שהורגת בני אדם ונגד זה כולנו צריכים לצאת.

חיים ילין: אני אומר שמשרד הבריאות חייב לבנות את התכנית הזאת, בדיוק כמו הוא נותן חיסונים נגד שפעת, שייצא עם תכנית איך מורידים את העישון במדינת ישראל.

חיים ילין: ותפסיקו עם הדבר הזה של חברות הטבק.

חיים ילין: חברות הטבק משלמות מיליארדי דולרים אם לא טריליונים בארצות הברית על תביעות לאורך שנים, על הנזקים שגם גרמו ופה בארץ כלום.

חיים ילין: שום דבר.

<קריאה: זה אחד השינויים שמתבקשים.

חיים ילין: שום דבר.

חיים ילין: כאילו כלום.

חיים ילין: שום כלום.

חיים ילין: אני הייתי סוגר את כולם.

חיים ילין: מעלה את מחירי הסיגריות ומסביר לציבור מה המשמעות.

חיים ילין: ואנשים עובדים, משכורת מינימום יוצא להם על הסיגריות.

חיים ילין: מה עשינו?

תמר זנדברג: תודה רבה חבר הכנסת ילין.

חיים ילין: מנציחים את העוני ואת המחלות.

תמר זנדברג: תודה.

תמר זנדברג: אני אעבור אליך, פרופסור גרוטו.

תמר זנדברג: אני אחזור על הרושם שהיה לנו כאן בוועדה לפני התחקירים.

תמר זנדברג: הייתה לנו תחושה של תרדמת.

תמר זנדברג: שהייתה עשייה – אני מדברת בפרספקטיבה היסטורית, לאורך שנים, הייתה עשייה, היו שינויי חקיקה, היו שינויים בתחום הפרסום ובאיזה שהוא שלב שם נעצרנו כמדינת ישראל והעולם התקדם, הסכנות התקדמו ואגב גם התחכום, אפרופו המוצרים החדשים והחימום וכל הדברים האלה, התקדמו ואנחנו לא הדבקנו את הרכבת.

תמר זנדברג: אז תן לנו תמונת מצב ובעיקר מה מתכוונים לעשות מעכשיו והלאה.

<איתמר גרוטו: אז קודם כל, בדיוק המשפט הראשון שעמדתי להגיד זה בעצם לחזור על מה שאת אומרת.

<איתמר גרוטו: אני רק אתן את זה באיזה דגש.

<איתמר גרוטו: את אומרת ישראל הייתה מדינה עם חקיקה מובילה בתחום העישון בעבר והיום אנחנו נשארנו מאחור בתחומים מסוימים ובהחלט אנחנו חושבים שיש לעשות לזה תיקון.

<איתמר גרוטו: חשוב לזכור שעדיין – אמר חבר הכנסת ילין – נושא של מה הקשר לפוליטיקה, אבל בכל זאת יש הבדלים בתפיסות בין מדיניות שונות.

<איתמר גרוטו: אפילו אם מסתכלים על חקיקת עישון בין גרמניה לאנגליה ולצרפת, כשגרמניה היא מדינה למשל פחות מחמירה בכללים שלה ובמקומות שמותר לעשן ואסור, אז כנראה בכל זאת יש פרשנויות שונות שמושפעות מגורמים פוליטיים.

חיים ילין: לא, אני לא מדבר על זה.

חיים ילין: אני שם את זה בצד כרגע.

חיים ילין: אנחנו מדברים מבחינה מקצועית מה צריך לעשות.

חיים ילין: זה מה שאני כרגע הולך להציג.

תמר זנדברג: אנחנו נושאים עיניים לאוסטרליה.

<איתמר גרוטו: אוסטרליה זה באמת מודל מוביל.

חיים ילין: ואני לא ביקשתי להחליף את בני האדם, יש אחריות גם לבני אדם.

תמר זנדברג: שנייה, כן, כן, שנייה.

<איתמר גרוטו: לא, זה ברור.

חיים ילין: בשום פנים ואופן.

<איתמר גרוטו: אז ככה, אז באמת אנחנו מסכימים ויש 8,000 אנשים שנפטרים מעישון.

<איתמר גרוטו: זה גורם מוות מספר שתיים היום, אחרי דברים שקשורים לתזונה - - -

עבדאללה אבו מערוף: סליחה, לא רק העניין של המוות.

עבדאללה אבו מערוף: איכות החיים.

<איתמר גרוטו: ברור, כן.

<איתמר גרוטו: אבל אני רק שגם את הדגש ומחזק את הצורך לפעול באמת בנושא.

<איתמר גרוטו: אז אני אעבור לפי הנושאים השונים שאנחנו רוצים כרגע לקדם.

<איתמר גרוטו: מאז עלה הנושא בצורה ברורה אנחנו מקיימים דיונים אינטנסיביים במשרד כדי לגבש חקיקה מתאימה בקרוב מאד.

<איתמר גרוטו: אני מאד מקווה להעביר ממש בקרוב, כבר יש טיוטות שנמצאות בעבודה.

<איתמר גרוטו: אז אני אתייחס לנושאים השונים.

חיים ילין: כן, אבל מה החקיקה, סליחה?

חיים ילין: מה החקיקה אומרת?

תמר זנדברג: הנה, עכשיו הוא מפרט.

<איתמר גרוטו: אז אחד אנחנו מדברים על נושא של הגבלות פרסום, שזה באמת מה שנתקע בכנסת הקודמת.

<איתמר גרוטו: ההחלטה שלנו היא - - -

מיקי רוזנטל: מה המשמעות?

מיקי רוזנטל: אתם תביאו עכשיו את החוק ותתמכו בו?

תמר זנדברג: רגע, אבל מה בדיוק?

תמר זנדברג: שנייה, תן לו לפרט.

מיקי רוזנטל: זה החוק שלנו?

<איתמר גרוטו: החוק הרי הגיע לקריאה שנייה ושלישית בוועדת הכלכלה ובעצם - - -

מיקי רוזנטל: נכון, כן, אבל החוק הוא - - -

<איתמר גרוטו: לא, אי אפשר כי בעצם היה עליו פעם - - - וצרפו את זה פעם שנייה.

<איתמר גרוטו: צריך להתחיל אותו או להגיש אותו - - -

תמר זנדברג: זה היה בכנסת הקודמת.

מיקי רוזנטל: גם אני הגשתי חוק כזה, אבל זה לא משנה.

מיקי רוזנטל: עכשיו החוק אומר ככה: טבק, מוצריו וסיגריות אלקטרוניות אסורות בפרסום, נקודה?

<איתמר גרוטו: רגע, שנייה.

<איתמר גרוטו: אני אעבור פריט-פריט.

תמר זנדברג: נדמה לי שהציעו את החוק בכנסת הקודמת.

<איתמר גרוטו: זו הייתה החלטה שלנו ליישר קו עם המקובל באירופה, כשנגיד כמעט בכל המדינות באירופה אסור לפרסם בכלל.

<איתמר גרוטו: זאת אומרת בעצם השאלה המרכזית כרגע, גם בישראל אסור לפרסם ברדיו ובטלוויזיה, אבל בעיתונות מוסר.

<איתמר גרוטו: אז את הנושא של העיתונות - - -

מיקי רוזנטל: היום מחצית מהפרסום הוא כבר באינטרנט.

מיכל רוזין: כן, הבעיה היא אינטרנט ועיתונים.

תמר זנדברג: רגע, רגע, אז אתם מתכוונים ליישר קו לאיסור פרסום מוחלט?

<איתמר גרוטו: כן, לאסור פרסום גורף.

עבדאללה אבו מערוף: לא הגבלה.

עבדאללה אבו מערוף: איסור.

מיכל רוזין: השר לא תומך בזה.

מיכל רוזין: השר בכנסת הקודמת היה נגד.

מיכל רוזין: הוא היה חבר כנסת והוא היה נגד.

תמר זנדברג: בסדר.

תמר זנדברג: אז יש לנו עכשיו את המשנה למנכ"ל המשרד שמודיע.

תמר זנדברג: אגב, השר הזה יזם את החקיקה – שתי כנסות קודם, אחר כך עצר אותה ועכשיו - - -

חיים ילין: רגע, בואו נשמע.

תמר זנדברג: זה מה שנקרא כמו חיים ילין, שהפסיק לעשן.

חיים ילין: נכון, אולי חזר בתשובה.

תמר זנדברג: בעלי תשובה.

<איתמר גרוטו: תפקידנו לשכנע אותו בעניין הזה.

תמר זנדברג: לא, חיים אמר שהוא הפסיק לעשן.

תמר זנדברג: סליחה שאני עוצרת אותך בנקודה הזאת לגבי האינטרנט.

תמר זנדברג: יש לכם איזו שהיא התייחסות מיוחדת בדבר הזה לאינטרנט?

תמר זנדברג: יש לנו נתונים - אני רוצה לשתף אתכם - נתונים של יפעת תקשורת על עלייה שמפורטת לפי דיגיטל, שילוט חוצות ועיתונות.

תמר זנדברג: עלייה מאד מאד משמעותית מקצת יותר ממיליון שקלים בשנת 2015 ליותר מחמישה מיליון בשנת 2016.

תמר זנדברג: זאת אומרת האינטרנט הולך ותופס נפח יותר משמעותי, כאשר אנחנו יודעים גם שבאינטרנט הקהל הוא מפולח ויש פנייה מיוחד לקהל צעיר ואולי אפילו לבני נוער.

תמר זנדברג: אין לנו בינתיים אינדיקציות מדויקות על זה, אבל לא מן הנמנע בכלל שכיוון שברשתות חברתיות ואתרים כאלה ואחרים, בני נוער יותר חשופים לזה.

תמר זנדברג: אז אם תוכל לחדד לגבי איסור הפרסום ומה אתם מתכוונים לעשות.

תמר זנדברג: הוא יחול גם על זה.

תמר זנדברג: הכוונה שלנו להחיל אותו גם על אינטרנט.

תמר זנדברג: איסור פרסום גורף, אתם מתכוונים להחיל.

<איתמר גרוטו: על כל המדיה.

<איתמר גרוטו: זו כמובן ההצעה שלנו שעומדת על הפרק.

<איתמר גרוטו: אני מקווה שתהיה לנו תמיכה מכל הגורמים ונוכל לקדם את זה.

<איתמר גרוטו: אבל זה כרגע מה שאנחנו בונים במסגרת ההצעה.

<איתמר גרוטו: נושא נוסף זה נושא הסיגריות האלקטרוניות ותחליפי סיגריות אחרים למיניהם, כמו שעכשיו נכנס המוצר החדש של פיליפ מוריס.

<איתמר גרוטו: בעניין הזה אנחנו רוצים לעשות את הרגולציה זהה למוצרי טבק אחרים.

<איתמר גרוטו: כלומר, אם אסור לעשן במקום ציבורי, אז גם אסור לעשן סיגריה אלקטרונית.

<איתמר גרוטו: אם אסור לפרסם סיגריות, אז אסור לפרסם גם סיגריות אלקטרוניות.

<איתמר גרוטו: זו הגישה המקובלת היום, לפחות מה שמתכוונים ברוב מדינות העולם.

<איתמר גרוטו: יש לציין שפה אנחנו הגשנו בעבר - - -

תמר זנדברג: מהיום הראשון?

<איתמר גרוטו: מה?

תמר זנדברג: מהיום הראשון?

תמר זנדברג: כלומר מכניסה לשוק?

תמר זנדברג: כי בעבר הייתה איזו שהיא בקשה לתת איזה שהוא מין גרייס כזה, של קודם להחדיר את המוצר, לגרום לאנשים להתמכר אליו ואז להחיל את הרגולציה.

<איתמר גרוטו: לא, לא, לא.

<איתמר גרוטו: ברגע שזה ייכנס אז זה ייכנס.

<איתמר גרוטו: זה לא - - - דברים חדשים.

תמר זנדברג: לא, מה זאת אומרת "ברגע שזה ייכנס"?

<איתמר גרוטו: רגע, שנייה.

<איתמר גרוטו: זאת אומרת גם על מוצרים חדשים.

תמר זנדברג: ואגב, הוא משווק בעיקר בדרך של קידום מכירות ויחסי ציבור.

<איתמר גרוטו: המוצר החדש שאנחנו מדברים עליו, לגביו נאמר שני דברים.

<איתמר גרוטו: המוצר החדש הוא מוצר טבק.

<איתמר גרוטו: יש בו טבק לפי תפיסתנו ולכן אפשר יהיה להחיל עליו מידית את המגבלות, כי לא צריך בעצם חקיקה.

<איתמר גרוטו: החוק לא מתייחס לסיגריות אלקטרוניות, הוא מתייחס רק לטבק - - -

תמר זנדברג: אתה מדבר על החימום.

<איתמר גרוטו: לצורך העניין הוא אפילו לא כולל למשל קאנביס לצורך העניין, זה לא מוגדר כטבק.

<איתמר גרוטו: אפשר לעשן אותו במקום ציבורי לפי החוק.

<איתמר גרוטו: כל עוד מותר לעשן אותו ברישיון כמובן.

תמר זנדברג: יש לנו בשורה.

<איתמר גרוטו: אבל גם את זה אולי צריך לתקן.

<איתמר גרוטו: הסיגריות האלקטרוניות לא מוגדרות כטבק ולכן בעצם צריך לשנות את החקיקה כדי להתאים את המגבלות.

<איתמר גרוטו: לעומת זאת אנחנו סבורים שהמוצר החדש הוא כן מוצר טבק, היות שהוא למעשה מבוסס טבק ואז אפשר להחיל את זה במידי.

<איתמר גרוטו: כרגע ממש אנחנו מחכים לאישור סופי של משרד המשפטים, בגלל שיש פה עניין של פרשנות משפטית.

<איתמר גרוטו: ברגע שנקב אותו אז אנחנו נוציא את ההנחיה הזאת מיד.

<איתמר גרוטו: נושא נוסף זה המגבלות של העישון.

<איתמר גרוטו: אנחנו חושבים שצריך להרחיב את מספר המקומות הציבוריים.

<איתמר גרוטו: זה כבר משהו שיש לנו מגוון רחב של מקומות שבהם יהיה בנוסף אסור יהיה לעשן.

תמר זנדברג: שמה זה כולל?

<איתמר גרוטו: למשל היום אוסר לעשן באצטדיון כדורגל, אבל אם זה מופע של להקה באיזה אצטדיון פתוח אז מותר לעשן, רק אם זה באולם.

<איתמר גרוטו: אז למשל מקום כזה.

<איתמר גרוטו: יש את הנושא של המרחקים – אנחנו רוצים להגדיר את המרחקים מאותם מקומות שבהם מעשנים, שלא יוכלו לעשן בפתח אלא להרחיק כמה מטרים.

<איתמר גרוטו: למשל בנושא של גני ילדים, גני שעשועים, יש עוד כמה מקומות שצריך לסגור אותם.

תמר זנדברג: מכוניות בנוכחות ילדים?

<איתמר גרוטו: מכוניות בנוכחות ילדים זו גם נקודה שקצת קשה לאכוף אותה.

<איתמר גרוטו: זה כנראה דורש שינוי של פקודת התעבורה, אבל זה גם כן משהו שאפשר יהיה לעשות.

חיים ילין: זו באמת הבעיה של איפה החקיקה ואיפה האחריות של ההורים ושל בני האדם, שמעשנים בתוך הרכב.

חיים ילין: אי אפשר להיכנס לחיים ככה בפנים.

מיכל רוזין: הסטטיסטיקה אומרת שהורים לילדים קונים יותר סיגריות.

חיים ילין: כן, אבל אין אחריות של ההורים כלפי הילדים?

עבדאללה אבו מערוף: זה כבר עניין חינוכי.

תמר זנדברג: רגע, רגע, בואו נתמקד, שנדע.

תמר זנדברג: מה עם גני חיות?

תמר זנדברג: גני אירועים?

<איתמר גרוטו: גם גני חיות.

תמר זנדברג: בעצם יש לנו איזו שהיא קטגוריה, אנחנו כבר איחלנו בעבר והצלחנו מאד עם הנושא של מוסדות ציבור סגורים.

תמר זנדברג: באמת, מאד הצלחנו.

תמר זנדברג: אתם יודעים, עד היום אני מסתכלת בערוץ 1 בקטעים הישנים של עימותים בטלוויזיה בין שמיר לפרס, שיושבים כולם ומעשנים.

תמר זנדברג: גם המנחה וגם המתעמתים.

תמר זנדברג: או באוטובוס, או במטוסים וקופות חולים ובכל מקום.

תמר זנדברג: הדבר הבא זה מקומות ציבוריים שהם סגורים בגידור שלהם ובכניסה האקטיבית, לפעמים המשולמת, אבל הם פתוחים מבחינת כיפת השמיים.

תמר זנדברג: וזה גני חיות, גני שעשועים, אתרי בילוי, שמורות טבע.

מיקי רוזנטל: צריך להזכיר שמתוך ה-8,000 שמתים כל שנה, 800 - 10% בערך זה מעישון פאסיבי.

תמר זנדברג: כפוי, כן.

מיקי רוזנטל: זה חלק מהעניין.

<איתמר גרוטו: אז בהחלט כמו שאמרת, גם גני חיות למשל זה מופיע בהצעה שלנו.

<איתמר גרוטו: כמעט כל המקומות שאת ציינת.

אחמד טיבי: אגב, הדיון הוא רק על עישון סיגריות?

תמר זנדברג: הוא כבר אמר שקאנביס זה לא נחשב מוצר טבק.

אחמד טיבי: אני מתכוון למשהו אקטואלי אחר.

תמר זנדברג: מה?

אחמד טיבי: סיגרים למשל.

מיכל רוזין: לא, זה כלול בסיגריות.

תמר זנדברג: זה מוצר טבק.

<איתמר גרוטו: סיגרים זה מוצר טבק.

מיקי רוזנטל: תלוי, אם לא שילמת על זה אז אתה פטור.

אחמד טיבי: ידעתי שזה יעורר אתכם.

חיים ילין: זה רק עשירים מעשנים את זה ואין להם בעיות בריאות למי שעשיר.

מיכל רוזין: ממש.

מיכל רוזין: רק סרטן הגרון.

חיים ילין: אין להם בעיות.

תמר זנדברג: סליחה.

תמר זנדברג: רק אם תוכל לחדד את נושא המכוניות.

תמר זנדברג: זה נמצא כרגע בפנים או לא?

<איתמר גרוטו: כרגע המכוניות לא בפנים, אבל אנחנו צריכים לדון על זה.

תמר זנדברג: גם לא בנוכחות ילדים?

<איתמר גרוטו: יש איזו הצעה כזאת.

<איתמר גרוטו: אני באמת צריך לבדוק את זה, כי זה כבר באמת לא חקיקה של המשרד.

<איתמר גרוטו: זה לפי פקודת התעבורה צריך שיהיה.

<איתמר גרוטו: אני יודע שזה עלה לדיון ויש קצת מחלוקות על הנושא הזה, אז אני לא יכול להגיד שמבחינתי זה סגור.

תמר זנדברג: מאיזה תחום המחלוקות?

<איתמר גרוטו: מתחום באמת היכולת בכלל לאכוף את זה ואיך בודקים את זה.

תמר זנדברג: החוק גם מציב נורמה, הוא לא רק עניין של אכיפה.

תמר זנדברג: יש הרבה חוקים שאנחנו - - -

<חגי לוין: וביטול חדרי עישון?

<איתמר גרוטו: נושא של ביטול חדרי עישון למעשה, ובעצם מילה גורפת של ביטול חדרי עישון, אני חושב שבחלק גדול צריך להוסיף עוד מקומות שאסור לעשן בהם בכלל, כמו שעשינו לגבי בתי ספר, שלמעשה אי אפשר לעשן גם בחדרי עישון.

<איתמר גרוטו: אני חושב שצריך להכניס גם למשל במסעדות, פאבים את ביטול חדרי העישון וגם בכנסת, דרך אגב.

מיכל רוזין: בכנסת מקום ראשון שצריך להפסיק עם זה.

<איתמר גרוטו: זה חלק מהדברים שאנחנו עושים.

חיים ילין: את האקווריום הזה צריך להפסיק.

מיכל רוזין: במליאה חייבים.

חיים ילין: חד משמעית.

תמר זנדברג: אקווריום זה ביטוי עדין.

תמר זנדברג: יש לזה גם שם אחר.

מיכל רוזין: כן, יש לזה שם שלא כדאי שנזכיר אותו אחרי אתמול, יום השואה.

<איתמר גרוטו: דרך אגב, אנחנו נרצה פה אפשרות להתקדם במסלול מהיר, לגבי צווים של שר הבריאות.

<איתמר גרוטו: באישור ועדת העבודה, הרווחה והבריאות אפשר לקדם את זה וזה משהו שנעשה במהלך יותר מהיר, כי זה לא צריך את כל התהליך של החקיקה, זה רק צווים של השר.

<איתמר גרוטו: נושא נוסף – מיסוי.

<איתמר גרוטו: אז שני דברים שצריך להכניס אותם לטעמנו להגברת המיסוי.

<איתמר גרוטו: אחד זה סיגריות אלקטרוניות שצריך למסות אותם, כי הם מוצרי טבק וטבק לגלגול, שזה נושא שיש בעצם החלטה עקרונית בנושא הזה שלא יושמה.

<איתמר גרוטו: זה באחריות רשות המיסים.

מיכל רוזין: לא הבנתי, זה לא נמצא בתוך?

<איתמר גרוטו: המיסוי של טבק לגלגול הוא יותר נמוך ולכן - - -

מיכל רוזין: נכון, בגלל זה כולם עברו לגלגול.

<איתמר גרוטו: המיסוי שלו הוא חצי בערך מהמיסוי של מוצרי הטבק הרגילים וצריך להגדיל את זה.

<איתמר גרוטו: תחום נוסף, נושא של הגמילה מעישון.

<איתמר גרוטו: אנחנו רוצים לפתוח קו לאומי, מוקד לאומי לגמילה מעישון.

<איתמר גרוטו: מוקד טלפוני לאומי.

<איתמר גרוטו: כרגע יש בחלק מקופות החולים - - -

תמר זנדברג: באחריות משרד הבריאות?

<איתמר גרוטו: שזה יהיה באחריות של משרד הבריאות, בתקציב של משרד הבריאות.

תמר זנדברג: אבל זה יופעל על ידי משרד הבריאות?

<איתמר גרוטו: הוא יופעל במסגרת ספק חיצוני, לא משנה.

<איתמר גרוטו: זה לא יהיו עובדי המשרד, אבל - - -

תמר זנדברג: אבל לא הקופות הכוונה.

תמר זנדברג: משהו לאומי של המשרד.

<איתמר גרוטו: הכוונה היא שיהיה משהו לאומי, כן.

<איתמר גרוטו: שזה לא יהיה תלוי ברצון הטוב של כל קופה.

<איתמר גרוטו: יש את הנושא - - -

עבדאללה אבו מערוף: סליחה, גם עניין התרופה שנותנים למשל.

עבדאללה אבו מערוף: בכל זאת, 75 שקלים זה כסף, הגם שהיא עולה 500 שקלים, אבל זו תרופה בקופת החולים.

עבדאללה אבו מערוף: צריך שההשתתפות תהיה כמה שפחות - - -

<איתמר גרוטו: זה כללים של השתתפות עצמית.

<איתמר גרוטו: יכול להיות שאפשר - - -

עבדאללה אבו מערוף: בכל זאת, 75 שקלים לפעמים זה הרבה.

<איתמר גרוטו: תראה, יחסית זה מחיר של שתי קופסאות סיגריות.

עבדאללה אבו מערוף: בסדר, נכון.

תמר זנדברג: רק עוד בנושא הגמילה עצמו.

תמר זנדברג: באיזה סדר גודל תקציבי זה פחות או יותר?

<איתמר גרוטו: זה סדר גודל של לדעתי 5-6 מיליון שקלים בשנה, משהו כזה, זה צריך לעלות.

תמר זנדברג: זה העלות של המוקד הלאומי.

<איתמר גרוטו: של הפעלת מוקד לאומי, כן.

תמר זנדברג: ומה לגבי תוספת לסל הבריאות בהקשר הזה, שכיום הוא 6 מיליון?

תמר זנדברג: תראה, יש לנו כאן פער של מצד אחד 6 מיליארד שקלים הכנסות המדינה ממיסים, 60 מיליון ההוצאות של חברות הטבק על פרסום ורק 6 מיליון שקלים ועכשיו הבשורה שלך זה אולי עוד 5-6 מיליון שקלים לנושא הגמילה שמשקיעה המדינה.

<איתמר גרוטו: לא, אז נושא נוסף - - -

תמר זנדברג: זה 6 מיליון שקלים בסל הבריאות ועוד 5-6 מיליון שקלים עכשיו אתה אומר על המוקד.

<איתמר גרוטו: נושא נוסף זה קמפיינים.

<איתמר גרוטו: תראי, אנחנו יודעים שהקמפיינים, מבחינת הידע שלנו על שיעורי ההצלחה, זה יעזור לשכנע.

<איתמר גרוטו: זה פחות אפקטיבי מכל הכלים האחרים של הגבלות פרסום, בטח מיסוי וכו'; אבל בכל זאת אנחנו רוצים להשקיע השנה עוד בסביבות 2 מיליון שקלים לנושא של קמפיינים ופעילויות אחרות בתוך הקהילות, בעיקר במגזר הערבי, שם אנחנו יודעים ששיעורי העישון הם גבוהים מ-40% אצל הגברים הערבים, לעומת הממוצע הכללי של 19% בכל האוכלוסייה בישראל ופה אנחנו רוצים להשקיע.

<איתמר גרוטו: השנה יש לנו כרגע עוד 2 מיליון שקלים לנושא הזה.

עבדאללה אבו מערוף: דרך אגב, יש לי הערה.

עבדאללה אבו מערוף: סליחה שאני מפריע לך, פרופסור.

עבדאללה אבו מערוף: בשנת 1980 הייתה תכנית תעמולה ופרסום - - - ומה שמיוחד אצל האוכלוסייה הערבית היה רק 96.

<איתמר גרוטו: מה היה רק?

עבדאללה אבו מערוף: בשנת 1980 התחילה התעמולה והפרסום.

<איתמר גרוטו: אה, אוקיי, בסדר.

<איתמר גרוטו: היום אנחנו יודעים שצריך להשקיע והתקציב הזה הוא בתעדוף לאוכלוסייה הערבית.

<איתמר גרוטו: יהיו קמפיינים בשפה הערבית ובתקשורת ערבית.

<איתמר גרוטו: זו סקירה כוללת של הדברים.

תמר זנדברג: אוקיי, בסדר.

תמר זנדברג: מה שנעשה עכשיו, הצטרפו אלינו בנוסף ליוזמים גם חברי הכנסת דב חנין ומיכל רוזין.

תמר זנדברג: תודה שהצטרפתם.

תמר זנדברג: אני אתן לחגי לוין מההסתדרות הרפואית, שהם באמת מאד בקיאים בנושא והוא מרכז את נושא בריאות הציבור בהסתדרות הרפואית.

תמר זנדברג: אחר כך חברי הכנסת ועוד גורמים שנרשמו.

תמר זנדברג: ברשותך, תישאר איתנו ותענה בסוף על השאלות או על ההבהרות שיידרשו.

תמר זנדברג: בבקשה חגי.

תמר זנדברג: דוקטור?

<חגי לוין: קודם כל תודה רבה.

<חגי לוין: דוקטור.

תמר זנדברג: ד"ר חגי לוין, בבקשה.

<חגי לוין: תודה לחברת הכנסת זנדברג, יושבת ראש הוועדה, על הדיון הזה ועל הדיונים הקודמים שבאמת אנחנו כבר עוסקים בהם מספר חודשים; ותודה לחברי הכנסת שיזמו את הדיון, באמת דיון חשוב ביותר.

<חגי לוין: אנחנו שמחים שכרגע יש רוח גבית, יש הזדמנות באמת לממש את הצעדים שצריך לממש אותם.

<חגי לוין: אנחנו, רופאי בריאות הציבור, גם שמחים שרופא בריאות הציבור, פרופסור גרוטו, מתמנה למשנה למנכ"ל המשרד וזו באמת הזדמנות לקדם אפילו עוד יותר ולגלות נחישות בנושא הזה.

<חגי לוין: כי מה שקורה, הנקודות עד עכשיו לא התחברו ולא הייתה תכנית כוללנית וכאשר אנחנו אוסרים פרסום במקום אחד אבל יש פרסום במקום אחר, אז אנחנו לא מצליחים.

<חגי לוין: אנחנו צריכים לכסות את החורים השונים.

<חגי לוין: לכן אנחנו מניחים היום על שולחן הוועדה מסמך של 10 סטרגות מוכחות למלחמה במגפת העישון.

<חגי לוין: צריך ליישם את כולן ובהקדם.

<חגי לוין: יש צעדים יותר חשובים שצריך - - - בהם, ואני באמת מקווה שמהוועדה הזאת תצא רוח שאנחנו נלווה אותה ונעקוב, אנחנו ויושבת ראש הוועדה וחברי הכנסת, בחודשים הקרובים כדי לראות שהצעדים האלה מיושמים במלואם ולא ממוסמסים על ידי כל מיני אינטרסים זרים, כפי שנחשף בתחקיר.

<חגי לוין: אז אני רוצה לגעת בכמה נקודות.

<חגי לוין: נקודה אחת זה הנושא של הפרסום.

<חגי לוין: יש פרסום ויש את השיווק.

<חגי לוין: אז יש את הנושא של הפלייניג פקיג'ין, ואני אשמח מפרופסור גרוטו מה ההתייחסות הנוכחית של המשרד לנושא הזה.

<חגי לוין: אנחנו חושבים שזה צעד מאד אפקטיבי ומאד - - -

תמר זנדברג: רק להסביר ולפרש למי שלא יודע.

תמר זנדברג: מדובר על חפיסה אחידה, לא ממותגת.

תמר זנדברג: אגב, באוסטרליה גם עשו אותה בצבע, שהם הלכו ובדקו מה הצבע הכי מגעיל ודוחה ויצא להם מין צבע זית כזה, שהוא גם הצבע הצה"לי ואני חייבת להגיד שהוא הלהיט של החורף, ממש.

דב חנין: הייתי מהמר על צבע צהוב.

תמר זנדברג: יכול להיות שכאן נגיע למסקנות אחרות.

תמר זנדברג: יכול להיות שזה גם עניין תרבותי, אבל הרעיון הוא חפיסה אחידה, שהיא לא ממותגת, שכל חברה לא יכולה לפתח את המותג שלה ולעורר לו קונוטציות חיובית; וגם הנושא של פרסום תמונות על החפיסה, שזה גם דבר שהוכח כמאד מאד אפקטיבי.

מיכל רוזין: דרך אגב, זה היה חלק מהחוק שמשרד הבריאות הוביל בכנסת הקודמת.

תמר זנדברג: נכון, כן, כן.

תמר זנדברג: זה היה, לגמרי.

<חגי לוין: הנושא של ההצגה של המוצרים היום במכולות בישראל, זה מזעזע.

<חגי לוין: שוב, התחקיר שנעשה אני חושב שהוא היה מטלטל לכולנו.

<חגי לוין: זו קריאת השכמה שצריך וכל יום אנחנו רואים, מי שהולך למכולת עם הילדים וכן הלאה, רואים את הסיגריות, הן חשופות.

<חגי לוין: שוב, בהרבה מדינות בעולם מסתירים את הסיגריות.

<חגי לוין: אפשר גם לו למכור אותן ליד בתי ספר אגב, ובכלל לאסור, אבל הם מסתירים את הסיגריות.

<חגי לוין: הן לא נמצאות.

<חגי לוין: אז בנושא של הצגה אני אשמח גם לשמוע התייחסות של משרד הבריאות לנושא של הצגה.

<חגי לוין: ההמלצות אגב, שוב, אני יודע שמקצועית הן מקובלות גם על משרד הבריאות.

<חגי לוין: צריך פשוט ליישם אותן.

<חגי לוין: צריך מנוף.

<חגי לוין: המנוף זה קרן למניעת נזקי העישון.

<חגי לוין: יש הצעת חוק שהוגשה על ידי חברת הכנסת גרמן, מסיבה כלשהי היא נדחתה על ידי ועדת השרים לענייני חקיקה.

<חגי לוין: אנחנו מקווים שעכשיו - - -

חיים ילין: להסביר לך למה?

<חגי לוין: בפוליטיקה אתה בוודאי מבין הרבה יותר ממני.

חיים ילין: אני לא רוצה שהפוליטיקה תיכנס לעישון.

חיים ילין: זה לא שייך, תאמין לי.

חיים ילין: זה 8,000 איש ששייכים לימין, לשמאל.

חיים ילין: נוצרים, דרוזים, יהודים, כל מה שאתה רוצה יש שם.

<חגי לוין: אנחנו צריכים את המנוף הזה כדי שבאמת תהיה קרן שתממן את הנושא; וגם במקביל לאיסור הפרסום, העיתונים יהנו מפרסום של משרד הבריאות נגד העישון.

<חגי לוין: זה יגרום להם לפרסם יותר נגד העישון.

<חגי לוין: הנושא של הכשרת צוותים לגמילה מעישון זה נושא מאד חשוב, אנחנו בהדסה עוסקים בו הרבה שנים.

<חגי לוין: אני לא יכול להימנע מלציין שהיום אני כרופא בהדסה, אנחנו שובתים בנושא של הוראה, זה נושא אחר, בגלל שהוא לא ממומן.

<חגי לוין: אבל בנושא של הכשרה של צוותים לגמילה מעישון, כל איש צוות במדינת ישראל צריך להיות מוכשר בנושא הזה.

<חגי לוין: אנחנו ערכנו סקר לאומי יחד עם משרד הבריאות וראינו שאין מספיק הכשרה של הסטודנטים במקצועות הבריאות.

<חגי לוין: אז זה גם דבר שצריך לטפל בו.

<חגי לוין: הנושא שעלה פה, הנושא של מימון שירותי הגמילה מעישון, תחליפי ניקוטין, התרופות, שהן לא תהיינה מותנות רק בסדנה.

<חגי לוין: זה חשוב מאד.

תמר זנדברג: בנושא של הגמילה, מה מבחינת

תמר זנדברג: כם המלצה מבחינת מוקד לאומי?

תמר זנדברג: זה דבר שהוא מבחינתכם - - -

<חגי לוין: מוקד לאומי זה דבר מאד חשוב ומאד נכון.

תמר זנדברג: היקף של 5-6 מיליון שקלים זה דבר שהוא מספיק לצורך העניין?

<חגי לוין: בזה כבר באמת אפשר לשבת על הפרטים.

<חגי לוין: אני חייב להגיד, אני בעצם חוקר ראשי במחקר שהוא ממומן על ידי משרד הבריאות והאגודה למלחמה בסרטן לפיתוח תכנית לגמילה בעזרת הודעות sms.

<חגי לוין: אני מניח שאנחנו נשלב את זה במוקד הלאומי.

<חגי לוין: צריך לעשות את זה נכון.

<חגי לוין: זה דורש השקעה.

<חגי לוין: בנושא של מחקר, אנחנו צריכים להעריך את האפקטיביות של הפעולות.

<חגי לוין: אנחנו צריכים לדעת מה קורה עם המעשנים, מה משפיע עליהם, מה לא משפיע עליהם.

<חגי לוין: זה מאד חשוב ללוות.

<חגי לוין: אנחנו רוצים שצעדים יהיו אפקטיביים ומבוססי ראיות לידע שלנו בישראל.

<חגי לוין: צריך להשקיע בנושא הזה כמו שעושים בתחומים אחרים.

<חגי לוין: הנושא שהועלה פה על ידי חבר הכנסת רוזנטל, תיקון החקיקה, שניתן יהיה לתבוע את חברות הטבק.

<חגי לוין: למה שאנחנו בישראל נפסיק את המיליארדים שמגיעים לנו מחברות הטבק על הנזק שהם גרמו לציבור הישראלי.

<חגי לוין: אין בזה שום היגיון.

<חגי לוין: כולנו צריכים לתמוך בזה ויפה שעה אחת קודם.

תמר זנדברג: מחליף אותי לכמה דקות חבר הכנסת עבדאללה אבו מערוף.

תמר זנדברג: דב חנין ומיכל רוזין עכשיו.

תמר זנדברג: (היו"ר - עבדאללה אבו מערוף)

מיקי רוזנטל: אגב, אפשר לשים רגע מירכאות?

מיקי רוזנטל: יש לכם התייחסות לסוגיה הזאת, כי זה עלה בעבר והיו גם כאלה הצעות חוק שנפלו משום מה.

מיקי רוזנטל: שיאפשרו תביעה נגד חברות הטבק של הציבור.

<חגי לוין: יש הצעת חוק שהוגשה בינואר.

מיקי רוזנטל: יש הצעות חוק, אמרתי.

מיקי רוזנטל: יש הצעות חוק כאלו.

מיקי רוזנטל: למשרד הבריאות יש עמדה?

<איתמר גרוטו: בעניין הזה עדיין לא גיבשנו את העמדה.

מיקי רוזנטל: עוד לא גיבשתם עמדה.

מיקי רוזנטל: אוקיי, סליחה.

<איתמר גרוטו: אני מקווה.

עבדאללה אבו מערוף: בואו נהיה חיוביים.

<חגי לוין: האיסור של העישון במקומות ציבוריים הוא באמת בלתתי נסבל היום בישראל.

<חגי לוין: גם במחקרים שעשינו ראינו שהציבור מאד חשוף, ציבור הלא מעשנים בישראל, פי ארבעה וחמישה ממקומות אחרים בעולם.

<חגי לוין: שוב, אני לא יודע, אבל לגבי חדרי העישון, ההמלצה של ה-FCTC, של האמנה הבינלאומית, זה צעדים פשוטים.

<חגי לוין: פשוט אין חדרי עישון בכל מקום וזה צעד פשוט שכולם מבינים אותו.

<איתמר גרוטו: לא, לא בכל מקום.

<איתמר גרוטו: ברוב המקומות.

<חגי לוין: אבל זה מה שהמשרד מציע, אבל אנחנו אומרים שהביטול המוחלט של העישון הוא צעד פשוט וברור, כי הצעדים שמחריגים מקומות הם מסבכים.

<חגי לוין: אגב פה בכנסת, אם יש החלטה של מנכ"ל הכנסת הוא יכול ליישם אותה מידית, אם הכנסת רוצה ויש בזה דוגמא אישית לכלל הציבור.

<חגי לוין: בנושא של מקומות פתוחים המוקד צריך להיות ילדים ובני נוער.

<חגי לוין: אנחנו יודעים שהם רגישים יותר ובאמת צריך לחשוב על כל מקום שבו נמצאים ילדים, כפי שנאמר פה.

<חגי לוין: בחלק מהמקומות זה חשוב מאד.

<חגי לוין: ובאמת, אנחנו מקווים שיש עכשיו רוח גבית לעשות את הדברים הללו, את כל הצעדים; ושתהיה איזו שהיא יחידה מרכזת, עוד פעם, בפורמט שייקבע, בעצם החלטת ממשלה בשנת 2011, יחידה מרכזת שנוגעת בתחומים השונים ועושה מעקב אחרי יישום ההחלטות.

<חגי לוין: תודה רבה.

עבדאללה אבו מערוף: תודה רבה לך.

עבדאללה אבו מערוף: אני חושב שאם ניקח אפילו לא את כל ה-10, כולם חשובים, כולם חייבים, אבל להתחיל לקחת את זה.

עבדאללה אבו מערוף: אני מקווה ורוצה שאכן משרד הבריאות ייקח את נייר העמדה הזה ברצינות.

עבדאללה אבו מערוף: אכן זו העמדה המתאימה ונתחיל ליישם.

עבדאללה אבו מערוף: בבקשה, חבר הכנסת דב חנין.

דב חנין: תודה לך, אדוני יושב הראש.

דב חנין: אני רוצה להתחיל מאמירה עקרונית.

דב חנין: מה שקורה היום בתחום הטבק והעישון, זה בעצם מתן רישיון מטעם המדינה להרוג אנשים.

דב חנין: מתן רישיון מטעם המדינה להרוג אנשים, זו המציאות.

דב חנין: סיגריות הורגות.

דב חנין: סיגריות הורגות עם הרבה הרבה סבל וכאב, עם הרבה מחלות קשות בדרך והמדינה נותנת רישיון להרוג.

דב חנין: נותנת רישיון להרוג.

דב חנין: עכשיו אני רוצה לומר לכם את נקודת המוצא העקרונית שלי.

דב חנין: אני יודע שבנושא הזה יש מחלוקת.

דב חנין: אני באופן עקרוני חושב שלאנשים יש זכות להתאבד.

דב חנין: אני תומך בזכות של בן אדם להתאבד.

דב חנין: בן אדם שקץ בחייו, זכותו להתאבד.

דב חנין: ולכן אני לא נגד שאנשים התאבדו, אם הם מחליטים להתאבד.

דב חנין: אני לא נגד שהם יחליטו להתאבד גם באמצעות עישון.

דב חנין: לכן אני לא בעד לאסור על העישון.

דב חנין: אני אומר, בן אדם החליט להתאבד, אני מצטער על זה, אבל אני לא יכול למנוע ממנו להתאבד.

דב חנין: אני אומר את זה לא רק לגבי עישון.

דב חנין: זו איננה הגישה המקובלת במשפט הישראלי, אבל זו גישתי.

דב חנין: אני אומר שבן אדם שהחליט להתאבד, זכותו להתאבד.

דב חנין: אבל, חובתה של המדינה לעזור לבן אדם להימנע מלהתאבד.

דב חנין: להשאיר לו את האופציה שלא להתאבד, גם אם הוא בטעות נסחף להחלטה שכן להתאבד.

דב חנין: המדינה צריכה להתגייס כדי שהוא לא יתאבד.

דב חנין: ובוודאי שלמדינה יש חובה למנוע להרוג אנשים שלא החליטו להתאבד.

דב חנין: איך מונעים מאנשים שלא החליטו להתאבד, להתאבד?

דב חנין: קודם כל נותנים להם מידע.

דב חנין: וקודם כל לא משתפים פעולה עם ניסיון לעודד התאבדות.

דב חנין: הניסיון לעודד התאבדות הוא פסול.

דב חנין: גם אם זכותי להתאבד, אם החלטתי, הניסיון ללחוץ עלי ולשכנע אותי להתאבד, הוא לטעמי עבירה והוא אסור.

דב חנין: וזו נקודת המוצא העקרונית.

דב חנין: זה צריך להיות מאד מאד ברור.

דב חנין: הגיע הזמן לפזר את הערפל הערכי והמוסרי העקרוני שיש בתחום הזה.

דב חנין: זו השאלה שעומדת על השולחן.

דב חנין: יש לנו את כל הראיות כדי להגיד את הדברים האלה בצורה מאד מאד ברורה וצריך להגיד אותם בצורה מאד מאד ברורה.

דב חנין: כאן אני רוצה לומר לכם שאני מאד מוטרד מהמצב הקיים.

דב חנין: אני לא שותף לאופטימיות שכמה מהאנשים הביעו פה בדיון.

דב חנין: אני מקווה שאני טועה, אבל אני חושב שאני לא טועה.

דב חנין: קודם כל אני מכיר את התמונה, חברי, חבר הכנסת רוזנטל.

דב חנין: אנחנו בכנסת קידמנו חקיקה, היא הגיעה לשלב האחרון – קריאה שנייה ושלישית.

דב חנין: כבר עברנו את כל המשוכות.

דב חנין: החקיקה הזו אגב, לא הייתה אידיאלית.

דב חנין: היא לא הייתה אידיאלית.

דב חנין: אפשר היה אולי לעשות עוד, אבל היא הייתה בהחלט צעד בכיוון הנכון.

דב חנין: אני רוצה לומר לכם שזה מאד נדיר שחוק מגיע עד הישורת האחרונה של קריאה שנייה ושלישית וככה הוא מת.

דב חנין: והחוק הזה מת.

דב חנין: וזה דבר מאד מאד מטריד ומאד מדאיג.

דב חנין: מאד מטריד ומאד מדאיג.

דב חנין: יש על השולחן דברים שכבר הוחלטו.

דב חנין: אני דיברתי עכשיו על הכנסת, על חוק שהגיע לקריאה שנייה ושלישית ומת בשלב הזה, אבל יש החלטות ממשלה.

דב חנין: אדוני, יש החלטת ממשלה אם אני זוכר משנת 2011, של תכנית לאומית, עם צעדים קונקרטיים, בין היתר הקמת יחידה מרכזית למאבק בעישון - -

עבדאללה אבו מערוף: מחודש מאי 2011.

דב חנין: ואנחנו רואים מדו"ח שהתפרסם, כמו שאומר יושב ראש הוועדה בחודש מאי 2011, שההחלטה הזו בכלל לא יושמה או יושמה באופן מאד מאד חלקי.

דב חנין: אז צריך להיות פה מאד מודאגים; ואנחנו צריכים להיות גם מאד מפוקחים ובוודאי לא נאיביים.

דב חנין: חברות הטבק ידועות ביכולות שלהן, ביכולות הלובי, ביכולות השכנוע, ביכולות ההכחשה.

דב חנין: לאורך שנים הן ניהלו קמפיין.

דב חנין: יש לנו כבר היום סרטים על זה, שבהם הם ניסו לשכנע את הציבור שבעצם לעשן זה לא מזיק.

דב חנין: השקיעו בזה מיליארדים.

דב חנין: השקיעו בזה עשרות מיליארדים.

דב חנין: האמת, עשרות המיליארדים האלה שהם השקיעו זה כסף קטן ליד מה שהם הרוויחו.

דב חנין: אבל בקמפיין הזה של הכחשת נזקי העישון, אפשר אולי להשוות אותו רק לקמפיין שמתנהל לגבי הכחשת משבר האקלים.

דב חנין: גם שם חברות הנפט והפחם משקיעות הרבה כסף כדי להכחיש את המשבר הזה.

דב חנין: מה צריך לעשות עכשיו?

דב חנין: אני מקדם בברכה את ההצעה שלכם – עשרת הצעדים שאתם מציעים.

דב חנין: אני חושב שצריך במהירות לקדם חקיקה בכנסת.

דב חנין: החקיקה בכנסת צריכה לאסור על הפרסום שמעודד התאבדות.

דב חנין: אנחנו צריכים לאסור על זה.

דב חנין: אנשים ירצו להמשיך להתאבד, זה יצער אותי מאד, אבל זה לא משהו שאנחנו יכולים לשלוט בו; אבל אנחנו צריכים לאסור על הפרסום הזה ואני חושב שאנחנו צריכים לעשות את זה יחסית מהר.

דב חנין: יש עוד הרבה צעדים שאתם הצעתם בתכנית העבודה שלכם, אני מצטרף לכל ההצעות.

דב חנין: אני רוצה לשים דגש במשפט אחרון על נושא הגמילה וכל נושא עיצוב ההתנהגות.

דב חנין: יש פה הרבה מאד ידע ואת הידע הזה צריך לתרגם לתכניות עבודה מעשיות – איך גורמים לבן אדם שהיום מעשן, לשנות.

דב חנין: זה לא פשוט, זה לא קל, אבל זה אפשרי.

דב חנין: תודה רבה.

עבדאללה אבו מערוף: תודה רבה לחבר הכנסת דב חנין.

עבדאללה אבו מערוף: חברת הכנסת מיכל רוזין.

עבדאללה אבו מערוף: בבקשה.

עבדאללה אבו מערוף: אחריה נשמע את האגודה למלחמה בסרטן.

מיכל רוזין: תודה רבה.

מיכל רוזין: אני שמעתי את חברי ואני בטוחה שחלק גדול מהטיעונים כבר עלו, גם לגבי כמובן הנזקים הקשים גם למערכת הבריאות, גם כמובן שאנשים מתים, הסכומים האדירים שמערכת הבריאות מוציאה עקב הנזקים של העישון.

מיכל רוזין: אני רוצה להעלות נקודה נוספת שלא עלתה פה עד כה.

מיכל רוזין: קודם כל גם בנושא הפרסום, הצעת החוק שהביא משרד הבריאות בכנסת הקודמת הייתה מאד מקיפה, מאד כוללת.

מיכל רוזין: באמת ניסתה להשוות את מדינת ישראל למדינות המתקדמות ביותר בפעולות למניעת עישון בקרב האוכלוסייה.

מיכל רוזין: אבל יש דבר אחד שאני רוצה לשמוע את עמדתכם לגביו, כי אני יזמתי, ביחד עם חברי וגם עם חבר הכנסת אבו מערוף, דיון בוועדת הבריאות לפני כשבועיים, דיון דחוף בנושא של הייצוג של לוביסטים על ייצוג גופי הטבק במקביל לגופי הבריאות.

מיכל רוזין: ייצוג שיש בו כמובן נזק מהותי בעצם הייצוג הכפול, אבל גם בהחלט יש איזה חוסר הוגנות והגיון של ייצוג גופי בריאות בוועדה אחת ובוועדה מקבילה לייצג את חברות הטבק, שמביאות לנזקים לבריאות הציבור.

מיכל רוזין: לא הגעתם להגיד את עמדתכם בוועדת הבריאות, לצערי הרב.

מיכל רוזין: השארתם את הלוביסטים שוב לתת תשובות בשמכם.

מיכל רוזין: הצעת חוק שהגשנו, גם חברת הכנסת גרמן, חבר הכנסת אלאלוף, חבר הכנסת אבו מערוף ואני, שתאסור על לוביסטים לייצג לקוחות בעלי אינטרסים מנוגדים ובעיקר סעיף ספציפי שמדבר על ייצוג סותר בין גופי בריאות לייצוג בעלי אינטרס שיש בו כדי לגרום נזק ממשי לבריאות הציבור.

מיכל רוזין: אני אשמח לדעת את עמדתכם בעניין.

מיכל רוזין: האם אתם מתכוונים לתמוך.

מיכל רוזין: אני מקווה שההצעה הזו תעלה במהרה לוועדת שרים ובכך יהיה המבחן הראשון שלכם – האם באמת מה שנקרא - You put your money where your mouth is.

מיכל רוזין: האם באמת אתם עומדים מאחורי הדברים.

מיכל רוזין: קודם כל אני אשמח לשמוע פה בשורות האם ניתקתם את יחסכם עם אותן חברות לובי שמייצגות את חברות הטבק, וזה לא בניגוד לחוק לייצג את חברות הטבק, כמובן, אבל האם זה נכון, הוגן וצריך להיות חוקי שאפשר לייצג במקביל גם גופי בריאות.

מיכל רוזין: אני חושבת שלא.

מיכל רוזין: האם עשיתם את זה עד כה?

מיכל רוזין: אני אשמח לבשורה ואם לא, האם אתם מתכוונים לתמוך בהצעת החוק.

מיכל רוזין: זו כבר עמדת המשרד.

מיכל רוזין: אני אשמח לשמוע את זה.

מיכל רוזין: תודה.

עבדאללה אבו מערוף: תודה לחברת הכנסת מיכל רוזין, אכן דברים שהם ממש ברורים לחלוטין ולכן אנחנו נצפה לתשובות.

עבדאללה אבו מערוף: האגודה למלחמה בסרטן, בבקשה.

עבדאללה אבו מערוף: תציגי את עצמך.

<רבקה זלצר פרויליך: שלום, אני רבקה, מנהלת ההסברה באגודה למלחמה בסרטן.

<רבקה זלצר פרויליך: אם אפשר קודם רק להעיר לגבי מה שחבר הכנסת חנין אמר, לגבי זכותו של האדם להתאבד.

<רבקה זלצר פרויליך: עישון ספציפי בדרך ל - - - התאבדות, לוקח את החברה גם מבחינת נטל כלכלי.

<רבקה זלצר פרויליך: אני לא מדברת על המשפחה ועל הנזק הבריאותי שנגרם לכל הציבור; אבל הנטל הכלכלי של מחלות הסרטן, הוא עצום.

<רבקה זלצר פרויליך: עשרות מיליארדי דולרים בשנה.

<רבקה זלצר פרויליך: אז זה לא בדיוק התאבדות של הלכתי הצידה.

<רבקה זלצר פרויליך: וחוץ מזה, גם הילדים של אותו בן אדם לא אשמים.

דב חנין: בוודאי.

דב חנין: (היו"ר - תמר זנדברג)

<רבקה זלצר פרויליך: זה מעלה את הסיכון שהם יהיו מעשנים בעצמם.

<רבקה זלצר פרויליך: הם חשופים לעישון פאסיבי במהלך חייהם.

<רבקה זלצר פרויליך: אז אני לא מדברת על העמדה העקרונית לגבי התאבדות, אבל כאן באמת יש נזק חברתי מאד גדול.

<רבקה זלצר פרויליך: לגבי הנושא של הדיון, אני מצטרפת לעמדת ההסתדרות הרפואית, האגודה.

<רבקה זלצר פרויליך: כמובן שגם הוצאנו יחד ניירות עמדה ואת המכתב.

<רבקה זלצר פרויליך: אנחנו פועלים ביחד.

<רבקה זלצר פרויליך: האסטרטגיות הן ברורות.

<רבקה זלצר פרויליך: האמנה של ה-FCTC, של ארגון הבריאות העולמי, ההמלצות הן מאד ברורות ויש גם תתי המלצות.

<רבקה זלצר פרויליך: זאת אומרת לא צריך ללכת לחפש מתחת לשולחן.

<רבקה זלצר פרויליך: הכל קיים.

<רבקה זלצר פרויליך: העיקרון פה הוא באמת לאחד את כל הגורמים, כי דיברו פה בכותרת של הוועדה על קמפיינים.

<רבקה זלצר פרויליך: הנושא שהכי הוכח כיעיל by far בעלות תועלת, זו חקיקה והגבלות פרסום ושיווק על מוצרי טבק.

<רבקה זלצר פרויליך: זאת אומרת הקמפיינים, כבודם במקומם מונח ואנחנו עושים.

<רבקה זלצר פרויליך: הבאתי גם כמה דוגמאות.

<רבקה זלצר פרויליך: בעבר היינו עושים.

<רבקה זלצר פרויליך: שיתוף הפעולה האחרון עם משרד הבריאות בקמפיינים היה בשנת 2000 בנושא העישון ונשמח אם משרד הבריאות יחזור ויצטרף לזה, אבל הקמפיינים חייבים להיות מלווים בעשייה ובכל הצעדים, עם דגש על גמילה, שהיא פן אחד.

<רבקה זלצר פרויליך: הנושא של הצעירים והמצטרפים כל שנה, אפילו עכשיו, עם הסיגריות החדשות, שגם הניחו על שולחנכם את המכתב שנשלח ליועצת המשפטית של משרד הבריאות בנושא הזה.

<רבקה זלצר פרויליך: הסיגריות החדשות – אם תראו בתגובה למכתב ששלחנו לעורכת הדין היבנר-הראל במשרד הבריאות, הם הגיבו שהם פועלים באחריות – חברות הטבק – וזה רק למבוגרים.

<רבקה זלצר פרויליך: וצעירים, אם תגיד להם זה רק למבוגרים, זה בדיוק מושך אותם עוד יותר לכיוון הזה.

<רבקה זלצר פרויליך: זאת אומרת שיטות השיווק שלהם הן מאד מתוחכמות והם שמים עשרות מיליוני שקלים רק בישראל על הנושא הזה.

<רבקה זלצר פרויליך: אז כל קמפיין שלא יהיה, אנחנו לא נגיע לסכומים שלהם.

תמר זנדברג: אגב, אני רק רוצה לחזק את מה שאת אומרת, לפי הדיווח של חברות הטבק למשרד הבריאות – דיווח שהן חייבות לפי חוק – מכלל ההוצאות על פרסום ושיווק שחברות הטבק הוציאו, שהגיעו למעלה מ-60 מיליון שקלים, 42 מיליון שקלים מהם הם על קידום מכירות.

תמר זנדברג: כלומר זה לא פרסום קנוי ושלטים וכאילו פרסום ישיר, אלא קידום מכירות ומין הסתם בתוך זה יש גם יחסי ציבור ודברים כאלה.

<קריאה: זה מכוון לצעירים.

מיכל רוזין: בטח, לגמרי.

תמר זנדברג: זה גם מכוון לצעירים, אבל זה גם מכוון למקומות - - -

מיכל רוזין: ברגע שתופסים מישהו מעשן בחוג מסוים, זה לכל החיים.

תמר זנדברג: גם וגם לא רק זה, יותר מזה.

עבדאללה אבו מערוף: קליינטים חדשים.

עבדאללה אבו מערוף: מעשנים חדשנים.

תמר זנדברג: לא רק זה.

תמר זנדברג: יותר מזה.

תמר זנדברג: קידום מכירות לעומת פרסום.

תמר זנדברג: בפרסום אתה יותר חסין.

תמר זנדברג: אתה יודע שמדובר בפרסומת.

תמר זנדברג: אתה לוקח את זה בערבון מוגבל, למרות שזה גם חשוב.

תמר זנדברג: זה שטיפה מול העיניים וכו'.

תמר זנדברג: קידום מכירות מגיע אליך בדרכים שאולי אתה פחות מודע, פחות שם לב.

מיקי רוזנטל: אחת מהן זה פרסום סמוי, שאנחנו רוצים לאסור בכלל פרסום סמוי של אלכוהול וסיגריות.

מיקי רוזנטל: היום יש תכניות טלוויזיה במדינת ישראל שמקדמות ומקבלות כסף מחברות סיגריות ומעשנים בהן בלי סוף וזה חמור מאד ולצערי זה עדיין חוקי.

תמר זנדברג: כן, תמשיכי.

<רבקה זלצר פרויליך: אני מתחברת לזה מאד.

<רבקה זלצר פרויליך: אפילו באוניברסיטאות הם מנסים לחדור.

<רבקה זלצר פרויליך: סיכלנו בזמנו שיתוף פעולה עם אוניברסיטת תל אביב - - -

מיכל רוזין: יום הסטודנט, נכון.

<רבקה זלצר פרויליך: כן, שהם רצו לעשות שם שיווק והדרכים שלהם מאד מתוחכמות.

<רבקה זלצר פרויליך: לכן כל חקיקה, ובעצם אנחנו לא נגיע לסכומים שהם מגיעים, כמה שפרופסור גרוטו, משרד הבריאות ואנחנו והאגודה, זה לא יגיע וצריך לעצור אותם מלהגיע, כי כל מעשן חדש – אחר כך לגמול אותו זה כמובן גם מצווה, אבל אם מונעים ממנו את הסיגריה הראשונה, זה - - -

תמר זנדברג: מהניסיון שלכם, כשאתם אומרים קמפיינים זה קמפיינים לגמילה והצד של המניעה זה בעיקר איסור פרסום, או שיש גם קמפיינים פוזיטיביים.

<רבקה זלצר פרויליך: יש קמפיינים.

<רבקה זלצר פרויליך: אנחנו עושים כל השנים.

<רבקה זלצר פרויליך: כמו שאמרתי, היה לנו שיתוף פעולה בעבר עם משרד הבריאות.

<רבקה זלצר פרויליך: קמפיין הביישנים, אם אתם זוכרים, עם המלאכים.

תמר זנדברג: שמתבייש להעיר על העישון הפאסיבי.

<רבקה זלצר פרויליך: כן.

<רבקה זלצר פרויליך: זה היה קמפיין שהקביל לחקיקה, כשהיו תיקונים לחקיקה על איסור עישון במקומות ציבוריים ואנשים פשוט התביישו לבקש מאנשים לא לעשן לידם.

<רבקה זלצר פרויליך: אז התקדמנו מאז, אבל הקמפיינים הם תמיד מלווים.

<רבקה זלצר פרויליך: יש לנו אלפי שעות של הרצאות, פעילויות שאנחנו מעבירים בבתי ספר מגיל סוף יסודי וחטיבות ביניים בכל המגזרים בעצם.

<רבקה זלצר פרויליך: לצערנו עכשיו ראינו גם במחקר שבצבא בעצם יש פתאום קפיצה.

<רבקה זלצר פרויליך: אז בני נוער זה קמפיינים בשטח, מלווים בשיעורים והרצאות, גם בשיתוף פעולה עם שפ"י של משרד החינוך והקמפיינים באוויר נגד עישון בכלל.

מיכל רוזין: הצבא עושה?

מיכל רוזין: לא זכור לי שהצבא עושה הדרכות.

<רבקה זלצר פרויליך: הקרפ"ר אחראי על זה.

מיקי רוזנטל: תיכף נשמע מה הצבא עושה.

תמר זנדברג: הצבא בינתיים, לאור הנתונים, ואנחנו צריכים תיכף להתחיל לקצר, כי יש לנו עוד רשימה ארוכה, אבל הצבא בינתיים בנוסף לזה שעשה מחקר יחד עם אוניברסיטאות תל אביב והעברית, שהראה על עלייה של 40% בעישון במהלך השירות, מגיוס לשחרור, במקביל לתקופה הזאת, בשנת 2012 הפסיק לאסוף את הנתונים לגבי המעשנים.

תמר זנדברג: הפסיק לשאול אותם ואולי מה שלא נדע גם לא נוכל לפעול.

מיכל רוזין: גם לא ידוע לי שיש הדרכות.

מיכל רוזין: כי אני שומעת מהצבא איזה הדרכות יש על הרבה מאד נושאים שונים ואחרים.

תמר זנדברג: תיכף אתה תתייחס.

<רבקה זלצר פרויליך: בצבא אנחנו בעצם בחוץ, זאת אומרת אנחנו כמובן בשיתוף פעולה עם הצבא, אבל בתוך זה באמת אחריות הקרפ"ר.

תמר זנדברג: אוקיי, לסיכום.

<רבקה זלצר פרויליך: אני מסיימת.

<רבקה זלצר פרויליך: את שואלת על קמפיינים, אז דווקא בדיגיטל לצעירים זה כבר זכה ליותר ממיליון ציפיות של סיגריה – לי זה לא מתאים – עם כוכבי ערוץ הילדים, אבל שוב, כבודו במקומו מונח.

<רבקה זלצר פרויליך: זה חייב להיות, חייבים ליצור איזו שהיא נורמליזציה שאין עישון במרחב הציבורי.

<רבקה זלצר פרויליך: רק שינוי כזה, שהוא חובק את כולנו יחד, יביא לשינוי אמיתי.

תמר זנדברג: אוקיי, תודה.

תמר זנדברג: ההסתדרות הרפואית, רצית להגיב לדברים של חברת הכנסת מיכל רוזין לגבי הנושא של הלובינג הכפול, המנוגד אינטרסים.

מיכל רוזין: אני אשמח לתשובה.

<חגי לוין: - - - מזכיר איגוד רופאי בריאות הציבור, אני יכול לענות בשם איגוד רופאי בריאות הציבור.

<חגי לוין: אז קודם כל אנחנו גם הזדעזענו לשמוע את הקשר הזה של אותה חברה לוביסטית.

<חגי לוין: אנחנו כאיגוד קודם כל, תומכים באופן מוחלט בהצעת החוק.

<חגי לוין: אנחנו מכירים אותה ותומכים בה.

<חגי לוין: אנחנו יודעים שההסתדרות הרפואית פנתה בדרישה לחברת הלוביניג, להפסיק את ההתקשרות עם גופים, כפי שמצוין שתומכים במטרות אחרות שמנוגדות לבריאות, ואם היא לא תעשה את זה היא תפסיק את ההתקשרות עם אותה חברה ונראה איך הדברים יתגלגלו.

<חגי לוין: אני חושב שמעבר לנושא הספציפי של העישון, שזאת ההזדמנות לקדם אותו, הדברים שקשורים בלוביזם הם דברים מאד מאד חשובים והטבק הוא מיקרו קוסמוס לאפשרות הפסולה, כי בעצם אנחנו שואלים למה בכלל אנשים מעשנים, בגלל הלוביזם של הטבק.

<חגי לוין: אז אני חושב שהתשובה היא ברורה.

מיכל רוזין: אולי נקבל תשובה ממשרד הבריאות, האם הם יתמכו בהצעת החוק?

<איתמר גרוטו: את רוצה שאני אענה עכשיו?

תמר זנדברג: תרשום לך ותענה בסוף על הכל.

תמר זנדברג: אנחנו גם נרשום את זה.

תמר זנדברג: איתן וחגי, מי מכם?

<איתן גורני: אני אגיד כמה מילים.

<איתן גורני: לפני חודש נערך דיון בוועדת הסמים בנושא הזה של הטבק והנזקים שלו.

תמר זנדברג: איתן גורני, מנכ"ל הרשות למלחמה בסמים.

תמר זנדברג: ממלא מקום.

<איתן גורני: ממלא מקום בפועל.

תמר זנדברג: מנכ"ל בפועל, סליחה.

מיכל רוזין: כבר הרבה זמן, לא?

<איתן גורני: כן, יותר מדי הרבה זמן.

<איתן גורני: ההתרשמות שלי הייתה שכל הגופים עושים וכל הגופים מדברים וכל הגופים תורמים, אבל אין אף גוף אחד שירכז את המאמץ, שיתאם, שיחבר את הדברים ביחד, שיסגור פערים.

<איתן גורני: אני רוצה להביא דוגמא מהרשות שלנו, הרשות למלחמה בסמים ובאלכוהול, שזה התפקיד העיקרי שלה.

<איתן גורני: לבוא, לתאם ולראות וזה היא עושה ויעידו כל חברי ממשרד הבריאות, שנמצאים כאן, שאנחנו עושים ואנחנו עושים עבודה ביחד איתם ועם העיריות ועם כל מקום.

<איתן גורני: ואנחנו יודעים מה זה עושה, מה זה עושה, מה זה עושה.

<איתן גורני: אני חושב שהנושא של טבק לא נמצא במנדט של הרשות למלחמה בסמים, כי הטבק לא נחשב לסם פסיכו-אקטיבי.

<איתן גורני: אמנם הוא גורם להתמכרות והתמכרות רבה, אבל הוא לא משנה את מצב המודעות של האנשים.

<איתן גורני: וכדי שהוא יהפך לסם ברשימת הסמים, הוא צריך לענות על שני התנאים – גם ליצור התמכרות וגם שישפיע על הלוך הנפש של האנשים.

<איתן גורני: אני חושב שבכל אופן היה צריך לחשוב, יחד עם משרד הבריאות, אולי כדאי להגדיל את המנדט של הרשות למלחמה בסמים ולהרחיב אותה גם לנושא הזה של הטבק.

<איתן גורני: כי בשטח, כשאנחנו עובדים עם משרד החינוך, בשטח, כשהמתאמים שלנו עובדים עם בתי הספר והכל, אז הדברים מתערבבים ואנחנו גם בשקט, בלי להגיד את זה בקול רם, מטפלים גם בנושא הזה.

<איתן גורני: דוגמא, במשרד החינוך.

<איתן גורני: במשרד החינוך יש מחלקה להתמכרויות וקרן ידידתנו – גם טבק, גם אלכוהול וגם סמים.

<איתן גורני: אז אני רוצה לומר כאן

<איתן גורני: שאולי יותר טוב במקום לעשות את כל הפעולות של ניסיון לסגירת הרשות למלחמה בסמים כגוף עצמאי, כוללני, שעובד, ולנסות לגמד אותה ולהכניס אותה כחלק מתוך המשרד לביטחון פנים, אולי היה יותר טוב להוסיף לנו כמה דברים, שאני בטוח שנוכל לעמוד בהם.

<איתן גורני: למשל דוגמא עם צה"ל.

<איתן גורני: יש לנו עבודה עצומה והצגנו אותה גם כאן.

<איתן גורני: עבודה עצומה עם צה"ל בנושא מניעה וחינוך בכל מה שקשור לסמים ואלכוהול.

<איתן גורני: ומצד שני, גם יחד עם המשטרה הצבאית החוקרת, גם לעשות מה שעושים בתחום האכיפה.

<איתן גורני: תודה רבה.

תמר זנדברג: אוקיי, תודה רבה.

תמר זנדברג: אירית מנטש מקופת חולים מכבי.

<אירית מנטש: היי, כן, ממכבי.

תמר זנדברג: אחריה מרק לוריא, המועצה למניעת עישון.

תמר זנדברג: בבקשה.

<אירית מנטש: אוקיי, אז כמובן שאנחנו במכבי תומכים בנייר שפורסם על ידי הר"י על הצעדים וגם יש אמנה וגם יש את המחקר של ד"ר לאה רוזן, שמראה בדיוק שאם נעשה שינוי כזה, כמה אנשים נציל.

<אירית מנטש: יש את כל הידע, יודעים בדיוק מה צריך לעשות וכמובן תומכים לעשות את כל הדברים האלה.

<אירית מנטש: לגבי הקמפיינים, אז באמת צריכים להיות שני סוגים של קמפיינים.

<אירית מנטש: צריך להיות קמפיין שבא למנוע עישון, כניסה של צעירים, כמו שעושה באמת האגודה למלחמה בסרטן, שהיא מתמקדת באוכלוסיות האלה ובמה שמדבר אליהן.

<אירית מנטש: מה שמדבר אליהן זה לא נזקי בריאות.

<אירית מנטש: מה שמדבר עליהם שזה מסריח, שזה מגעיל, שזה עולה כסף והם פריירים.

<אירית מנטש: זה מה שמדבר אליהם.

<אירית מנטש: אז באמת צריכים להיות קמפיינים שמבוססים, כי יש ידע מדעי מה עובד.

<אירית מנטש: זאת אומרת יש מחקרים על זה.

<אירית מנטש: הקמפיין השני צריך להיות, הסוג השני של הקמפיין, צריך להיות על האפשרויות להיגמל.

<אירית מנטש: יש סקר שפורסם, אנחנו יודעים שהרבה לא יודעים, שיש בקופות החולים שירותי גמילה מעישון ללא תשלום וצריך ליידע את הציבור על זה, לפנות לקופת החולים שלך לקבל את זה.

תמר זנדברג: מה קורה אצלכם בהקשר הזה?

<אירית מנטש: אנחנו מפרסמים בצורה שאנחנו - - -

תמר זנדברג: כמה יש לכם?

תמר זנדברג: איזה שירותים אתם מציעים?

תמר זנדברג: כמה מטופלים בשנה, כמה מהם נגמלים?

<אירית מנטש: מכבי היא הקופה הראשונה שהקימה קו לאומי לפני 8 שנים.

<אירית מנטש: קו, סליחה, אמרנו קודם לאומי, קו טלפוני לגמילה מעשן - Quick line, לפני 8 שנים.

מיקי רוזנטל: ועכשיו אתם רוצים לסגור אותו.

<אירית מנטש: הקו הזה בסכנת סגירה, בגלל שבאמת אנחנו לא מקבלים על זה תקציב.

<אירית מנטש: זה משהו שהוא לא בסל.

<אירית מנטש: זה שירות מחוץ לסל, שניתן ללא תשלום לכל מבוטח של מכבי.

תמר זנדברג: לא, רגע.

תמר זנדברג: יש מרכיב מזה בסל.

<אירית מנטש: לא.

תמר זנדברג: בסך יש רק את הסדנאות?

<אירית מנטש: הסל מתייחס לסדנאות בלבד.

תמר זנדברג: הבנתי.

<אירית מנטש: גם דיברנו על זה בדיון הקודם.

תמר זנדברג: יכול להיות שצריך להכניס את העניין של המוקד הטלפוני לסל.

תמר זנדברג: בדיון הקודם אנחנו - - -

<איתמר גרוטו: מבחינתנו זה מוגדר.

תמר זנדברג: זה מוגדר בסל?

<איתמר גרוטו: זה מוגדר כחלק מתהליך של - - -

<אירית מנטש: לא, אבל מה שאנחנו מקבלים מהמדינה עבור זה הוא לא מספיק, כי הוא לא מכסה את הסדנאות ובטח לא את התרופות.

<אירית מנטש: אז גם את המרכז הטלפוני, שיש לזה עלויות מאד גבוהות, גם הכללית מפעילה קו כזה - - -

תמר זנדברג: יש לכם נתונים כמה זה חוסך לכם בהוצאות רפואיות?

<אירית מנטש: יש מודל שהוצג בשולחן עגול במשרד הבריאות, של הסרג'נט ג'נרל, שממש יכול להראות לקופה כמה יוצא לה להפסיד כל שנה מהנזקים של העישון באופן כללי, איזו שהיא הערכה.

<אירית מנטש: אבל זה צריך להיות גם מעבר לזה, כי זו חובה שלנו לתת את המענה הזה בצורה הטובה ביותר.

תמר זנדברג: אגב, יש לך איזה נתון על זה?

<אירית מנטש: פרופסור גרוטו היה גם בישיבה הזאת, שהוצגו הנתונים של כמה כל קופה משלמת, שמדובר על - - -

תמר זנדברג: כמה זה חוסך נגיד מכל הוצאות - - -

<חגי לוין: אם תהיה תביעה של קופות החולים נגד חברות הטבק, אז הנתונים האלה ייחשפו ואז הכסף יועבר - - -

<איתמר גרוטו: אין לי כרגע.

<איתמר גרוטו: אני לא זוכר בעל פה את הנתון.

תמר זנדברג: תוכלו להגיש את הנתון?

<אירית מנטש: ממה שאני זוכרת 128 מיליון זה למכבי בלבד.

תמר זנדברג: 128 מיליון מה?

תמר זנדברג: מה זה המספר הזה?

<אירית מנטש: בשנה.

<איתמר גרוטו: העלויות של הטיפול.

עבדאללה אבו מערוף: לחיסכון?

<אירית מנטש: על הוצאות אשפוז - - -

תמר זנדברג: 128 מיליון שקלים בשנה רק הנתח של מנותחי מכבי שאתם משלמים כהוצאות בריאות - - -

<אירית מנטש: זו הערכה - - - מאד.

תמר זנדברג: על נזקי עישון.

<אירית מנטש: על ניתוחים, על כימותרפיה, על אשפוזים.

<אירית מנטש: זה לא כולל תרופות, זה לא כולל סיעוד.

<אירית מנטש: זה לא כולל הרבה דברים.

<אירית מנטש: העלויות - - -

תמר זנדברג: סליחה, ומה הנתח שלכם מעוגת ה - - -

<אירית מנטש: הכללית זה 260 מיליון - - -

<קריאה: 25%.

תמר זנדברג: 25%.

תמר זנדברג: אז בשביל להגיע להוצאות של כל הקופות צריך להכפיל את זה פי ארבעה.

תמר זנדברג: זאת אומרת אנחנו מדברים על כמעט 500 מיליון שקלים, הערכת חסר, רק על הוצאות ישירות, רק על מה שאפשר למדוד בשנה.

<איתי קלטניק: מאפייני האוכלוסייה של מכבי, הם יחסית אוכלוסייה מבוססת, במרכזי ערים.

<איתי קלטניק: כלומר אם אנחנו אומרים פריפריה ואוכלוסיות פחות מבוססות מעשנות יותר - - -

<אירית מנטש: זה לא כל כך נכון כרגע.

<איתי קלטניק: לפי המחקרים, אז יכול להיות שגם יוצא - - -

תמר זנדברג: אוקיי, אז זו הערכת חסר גם דמוגרפית וגם מבחינת זה רק מה שאפשר למדוד בלי זה, פלוס זה רק הוצאות ישירות ואנחנו מדברים על למעלה מ-500 מיליון, למעלה מחצי מיליארד שקלים מינימום, הוצאות בריאות כתוצאה מנזקי עישון.

<אירית מנטש: ואפרופו 6 מיליון שקלים, שאמרת את המספר של 6 מיליון - - -

תמר זנדברג: בשנה.

<אירית מנטש: שישה מיליון זה מספר האנשים שמתים בעולם מעישון כל שנה.

<אירית מנטש: שישה מיליון.

תמר זנדברג: שישה מיליון.

<אירית מנטש: כן.

<אירית מנטש: מה שבאמת חשוב לנו להגיד, זה שאנחנו מאד נשמח לקבל יותר תמיכה.

<אירית מנטש: אני חושבת שזה חשוב גם לכללית, גם לכל הקופות, שתהיה להן אפשרות לתת מענה מגוון, שהוא עולה הרבה מאד כסף.

<אירית מנטש: אז צריך לעזור לקופות, לאפשר להן, עד שיהיה מוקד לאומי לפחות, שלוקח זמן להקים אותו.

<אירית מנטש: תודה.

תמר זנדברג: אוקיי, תודה.

תמר זנדברג: מרק לוריא, המועצה למניעת עישון.

<מרק לוריא: אז קודם כל אני רוצה להגיד שאנחנו כמובן מסכימים עם כל הנקודות שעלו במסמך ההסתדרות הרפואית, אבל התכנסנו כאן היום בגלל הנושא של קמפיין.

<מרק לוריא: אז אנחנו הצענו וגם חילקתי לכם נייר עמדה בנושא להצעה בוא נגיד יותר פרגמאטית, שאנחנו מקווים שגם תהיה חלק מהסיכום של הוועדה הזאת, שבסוף תמליץ לממשלה מה לעשות.

<מרק לוריא: אז אנחנו ממליצים קודם כל לתקצב 60 מיליון שקלים בשנה לקמפיין ציבורי.

<מרק לוריא: הקמפיין כמובן יהיה בכל המדיה ובתקשורת.

<מרק לוריא: 60 מיליון שקלים – אנחנו לא בחרנו סתם.

<מרק לוריא: זה קודם כל אחוז אחד מתוך השישה מיליארד שקלים בשנה, שהמדינה גובה ממעשנים.

<מרק לוריא: גם התקציב השיווקי של חברות הסיגריות בארץ הוא בערך 63 מיליון שקלים, אז זה סכום פחות או יותר זהה.

<מרק לוריא: זה גם לדעתנו סכום סביר לקמפיין ציבורי.

<מרק לוריא: למשל אלקטרה ובנק הפועלים מוציאים 70 מיליון שקלים.

<מרק לוריא: קוקה קולה מוציאים 150 מיליון שקלים.

<מרק לוריא: אנחנו מדינה עשירה, אז אנחנו לא רואים סיבה שהמדינה גם לא יכולה לשים 60 מיליון שקלים בנושא הזה.

<מרק לוריא: בנוסף אנחנו גם ממליצים להטיל על שר הבריאות להקים יחידת מאבק עישון בתוך משרדו, שתוביל ותרים את יישום התכנית הלאומית לצמצום העישון.

<מרק לוריא: אני חילקתי גם את זה.

<מרק לוריא: זו בעצם החלטה של הממשלה בעצמה משנת 2011.

<מרק לוריא: היחידה הזאת עדיין לא קיימת.

<מרק לוריא: למה היחידה הזאת חשובה לשיחה שלנו היום, כי בעצם צריך איזה שהוא גוף שינהל את הקמפיין הזה וגם ידאג שכל שנה הקמפיין הזה ימשיך.

<מרק לוריא: אנחנו רואים את היחידה הזאת, זאת אומרת היו הצעות אחרות כמו להקים או להוסיף את זה לרשות למלחמה בסמים או להקים איזה שהוא גוף אחר, רשות למלחמה בעישון.

<מרק לוריא: לא נראה לנו בעולם הפוליטי היום שזה משהו שילך.

<מרק לוריא: יש כבר החלטת ממשלה להקים את היחידה במשרד הבריאות.

<מרק לוריא: נראה לנו שזו הדרך לעשות את זה.

תמר זנדברג: אוקיי, תודה.

תמר זנדברג: עכשיו ככה, יש לנו שלושה דוברים אחרונים מהמוזמנים, לא כולם ציבור, שהם יהיו מידד גיסין, נציג צה"ל, שאני לא יודעת את שמך, וצבי הרציג מהמכון "ובחרת בחיים".

תמר זנדברג: אחר כך המנכ"ל וחברי הכנסת אם ירצו - - -

<איתמר גרוטו: המשנה למנכ"ל.

תמר זנדברג: המשנה למנכ"ל, סליחה.

תמר זנדברג: אז אני מבקשת מקוצר הזמן, משלושת הדוברים האלה בבקשה שתי דקות לדובר.

תמר זנדברג: אחר כך המנכ"ל יתייחס למה שעלה וחברי הכנסת אם תרצו להוסיף ואנחנו נסכם על הצעדים המשותפים שאנחנו נעקוב אחריהם ביחד.

תמר זנדברג: בבקשה, מידד גיסין.

<מידד גיסין: מידד גיסין, נשיא ארגון בעלי סטומה באגודה למלחמה בסרטן.

<מידד גיסין: אין לי הרבה מה להגיד על כל הנתונים שהוזכרו פה, אבל הם לא רלבנטיים.

<מידד גיסין: זה לא רלבנטי שחברות הסיגריות משקיעות 60 מיליון שקלים לפרסום כי יש להן כסף.

<מידד גיסין: הבעיה שאני חושב, שאנחנו צריכים להתרכז במניעה ובמלחמה נגד עישון, כי הנתונים שאנחנו מקבלים, של 8,000 מתים, הצרה שאצלנו במדינה עוד לא התחילו לספור את המתים.

<מידד גיסין: יש 5,000-6000 מתים שפורסמו מזיהומים בבתי חולים.

<מידד גיסין: גם לזה המדינה לא נותנת תקציב.

<מידד גיסין: אני חושב שצריך להתחיל להפחיד את הצעירים.

<מידד גיסין: אשתי זיכרונה לברכה נפטרה לפני שנתיים, אחרי 25 שנה של עישון.

<מידד גיסין: 6 שנים לפני שהיא נפטרה היא הפסיקה לעשן ועדיין הנזק נגרם ואני, אני בדרך כלל מסריט את כל ההיסטוריה שלי בצבא ואותה לא הסרטתי.

<מידד גיסין: אבל שנה שלמה היא הלכה עם ביפאפ, עם חמצן.

<מידד גיסין: צריך את זה להראות לציבור, לצעירים באופן מיוחד.

<מידד גיסין: להראות להם את זה ולהפחיד אותם.

<מידד גיסין: זאת הדרך היחידה.

<מידד גיסין: שלא לדבר על התקציבים.

<מידד גיסין: אין פה נציג של האוצר, שאני יודע מה בדיוק הוא היה אומר, כי אני משתתף בכל הוועדות האחרות, אבל זה שהוא איננו כאן, זה הסימן שאת הכסף הוא נותן רק בלחץ והוא נותן מינימום.

תמר זנדברג: תודה ומשתתפים בצערך ורק בריאות לך ולכולם.

תמר זנדברג: בבקשה, אם תוכל להציג את עצמך, נציג צה"ל.

<אלכס טיקטינסקי: בוקר טוב לכולם.

<אלכס טיקטינסקי: אני ד"ר אלכס טיקטינסקי, אני ראש ענף בריאות הצבא במשך שנה בתפקיד.

<אלכס טיקטינסקי: בימים אלה אני אמור לסיים את התפקיד ולעבור לתפקיד אחר, אבל התחום הזה מעניין אותי - - -

תמר זנדברג: אוקיי, אז תפסנו אותך לפני הסוף, אבל אתה בעל ניסיון, אז תשתף אותנו.

<אלכס טיקטינסקי: צה"ל משתף פעולה עם כל הגורמים שנמצאים פה במחקרים משותפים, בפרויקטים משותפים, על מנת לקדם ולמזער את התופעה של העישון ושימוש באלכוהול ובסמים בצה"ל.

<אלכס טיקטינסקי: חוץ מחיל הרפואה, לא מעט גורמים לוקחים בזה חלק.

<אלכס טיקטינסקי: ב-6 בפברואר, דרך אגב, אני ראיתי שיש ועדה.

<אלכס טיקטינסקי: הוועדה דנה בנושא של צה"ל ספציפית, אז אני לא ארחיב יותר מדי.

<אלכס טיקטינסקי: צריך להבין, בצה"ל יש פקודות שמסדירות את המקומות המותרים לעישון, נגיד את זה בצורה כזאת.

<אלכס טיקטינסקי: יש מערך של מרצים והעברת הרצאות לכלל היחידות - זה לשאלה שעלתה פה.

<אלכס טיקטינסקי: לפחות פעם אחת בשנה כלל חיילי צה"ל ביחידות שלהם צריכות לעבור את ההרצאה על נזקי העישון, כחלק מקידום בריאות ביחידות.

<אלכס טיקטינסקי: כמו כן אנחנו מכשירים ומפעילים את גומלי העישון בכל היחידות בצה"ל, על מנת לא לטרטר את החייל לצאת מהיחידה, שהזמן שלו מוגבל.

<אלכס טיקטינסקי: להביא את הסדנאות האלה ליחידות וליצור קשר יותר אינטימי עם האנשים שנמצאים שם ולקדם את הנושא.

<אלכס טיקטינסקי: את כל השאר אנחנו נפרט בוועדה הבאה.

<אלכס טיקטינסקי: תודה רבה.

תמר זנדברג: מבחינת איסוף נתונים, יש לנו מידע די מדאיג שבשנת 2012 הפסקתם לאסוף את הנתון של עישון בגיוס ובשחרור.

<אלכס טיקטינסקי: חזרנו לאסוף את הנתונים.

תמר זנדברג: מתי?

<אלכס טיקטינסקי: בשנת 2016 אנחנו התחלנו לחזור ולאסוף את הנתונים.

תמר זנדברג: אז בשנת 2016 כבר יש נתונים?

תמר זנדברג: השנה הסתיימה, יש נתוני שנה מלאה?

<אלכס טיקטינסקי: בשנת 2016 אנחנו התחלנו לאסוף את הנתונים מהאנשים שמתגייסים, על מנת שתהיה תמונה מלאה.

<אלכס טיקטינסקי: אנחנו צריכים גם להשוות לאנשים שהשתחררו, זאת אומרת התחלנו את התהליך מחדש.

תמר זנדברג: כלומר חזרתם לאותו איסוף שהיה קודם.

<אלכס טיקטינסקי: אנחנו לוקחים מהתהליכים שהיו קודם, אבל התחלנו תהליך מחדש.

תמר זנדברג: הבנתי.

תמר זנדברג: טוב, כיוון שבאמת אנחנו נקדיש דיון מיוחד לזה, אז לא ניכנס כרגע לכל הצעדים, אבל זו הזדמנות להזמין את חברי הכנסת לדיון הזה, כדי להשתתף בו.

תמר זנדברג: צבי הרציג, מכון "בחרת בחיים".

תמר זנדברג: אחריו אדוני, המשנה למנכ"ל.

<צבי הרציג: שלום.

<צבי הרציג: שני נושאים.

<צבי הרציג: אחד, אני חושב שיש דרך יותר זולה ויותר מקיפה להגיע למעשנים מאשר להשקיע כסף מוגבל בקמפיין.

<צבי הרציג: בניו יורק ראש העיר בלומברג עשה חוק.

<צבי הרציג: הוא חייב כל חנות שמוכרת טבק להציב שלט שזה פרסום מפחיד לכל מעשן.

<צבי הרציג: אז זה משהו תמידי וזה מגיע לכל מעשן.

<צבי הרציג: הייתה בעיה שבאמריקה שאמרו שזה נגד חופש הביטוי, אבל באמריקה גם לא יתכן לאסור פרסום טבק מבחינה חוקתית, אני חושב.

<צבי הרציג: יכול להיות שפה בארץ אפשר לעשות את זה ואני חושב שכשזה משהו תמידי, אפשר להגיע לכל מעשן.

<צבי הרציג: הנושא השני זה הסיגריות האלקטרוניות.

<צבי הרציג: אחרי שפעלתי בהצעת חוק להגבלת הפרסומות וזה נפסק, אז חשבתי שהנה, התעשייה כל כך חזקה, אז בואו נחשוב איך אפשר לעזור למעשנים מבחינת הכוח הזה.

<צבי הרציג: אז חקרתי את נושא הסיגריות האלקטרוניות בצורה מאד מאד מאד מקיפה וגם פרסמתי בפרסומים מדעיים בנושא הזה.

<צבי הרציג: אז אני מאד מופתע שבארץ אין אפילו ויכוח על כך שיש פה מוצרים שהם לפחות 90%, 95% פחות מסוכנים.

<צבי הרציג: מבחינת הסמים עושים – את תומכת בצמצום הנזק – נכון?

<צבי הרציג: אז פה להגיד למעשנים שהיה-.

<צבי הרציג: זה משהו מאד מורכב כמובן ובתוך דקה אני לא יכול, אבל היו פה דיונים מה היא הדרך הכי יעילה להוריד את העישון.

<צבי הרציג: אז באיחוד האירופאי העישון הכי נמוך זה בשוודיה.

<צבי הרציג: למה?

<צבי הרציג: מכיוון שיש שם מוצר שהוא נקרא סנוס.

<צבי הרציג: זה טבק מתועשן, שזה 95% ל-99% פחות מסוכן.

<צבי הרציג: אז יש שם פער עצום ביחס לכל מדינה אחרת באיחוד האירופאי בכמות המעשנים לשעבר וגם בכמות המעשנים.

<צבי הרציג: יש שם את שיעור המעשנים הכי נמוך ושיעור המעשנים לשעבר הכי גבוה; וגם בקרב מעשנים - - -

תמר זנדברג: לא הבנתי, שמעשנים את הסיגריה כביכול אמצעי הזה?

<קריאה: אבל אי אפשר להקיש ממה שאתה אמרת שום דבר.

<צבי הרציג: נכון שאי אפשר להקיש - - -

<קריאה: אנחנו מדברים על עובדות.

תמר זנדברג: זה טבק ללעיסה?

תמר זנדברג: אוקיי.

<צבי הרציג: - - - לתת למעשנים.

<צבי הרציג: אנחנו יודעים שאנשים מעשנים בגלל הניקוטין, אבל הם מתים בגלל העשן ודברים אחרים.

<צבי הרציג: אז הדרך הכי פשוטה לטפל בזה זה רק דרך - - -

תמר זנדברג: זה ניקוטין ללעיסה?

<צבי הרציג: כן, זה סוג של טבק שיש לזה פחות מסרטנים, כן.

תמר זנדברג: אוקיי, תראה, אנחנו חושבים שמי שבגמילה ודברים כאלה, אנחנו לא מבינים בזה, זה נושא רפואי - - -

<צבי הרציג: לא, זה לא - - -

תמר זנדברג: העניין הוא למנוע - --

<צבי הרציג: לא, זה לא נושא רפואי מכיוון שזה משהו שבשוק החופשי יש תחרות.

<צבי הרציג: כשיש משהו פחות מסוכן אז המעשנים עוברים לזה.

<קריאה: סליחה על השאלה, אתם מקבלים איזו שהיא תמיכה מחברות הסיגריות?

<צבי הרציג: אני מקבל אפס תמיכה.

<צבי הרציג: אני לא מקבל כל תמיכה מחברת סיגריות, חברות תרופות וגם חברות סיגריות אלקטרוניות.

תמר זנדברג: טוב.

תמר זנדברג: משפט אחרון.

<צבי הרציג: אבל עדיין הארגונים שמביעים עמדה מקבלים איזה שהוא אחוז, אני לא יודע כמה כסף מחברות שמייצרות תרופות גמילה.

<צבי הרציג: היו שני פרסומים בעולם על יצרני תרופות גמילה שעשו לובינג נגד סיגריות אלקטרוניות.

<צבי הרציג: אני חושב שזה משהו שצריכים לקחת בחשבון.

תמר זנדברג: טוב, תודה.

תמר זנדברג: אני חוזרת אליך, אדוני המשנה למנכ"ל.

תמר זנדברג: עיקר העניין שלנו ואני חושבת שרוב הצעדים – מניעת פרסום, מניעת הצגה ותיכף נרצה שתתייחס גם לצעדים הנוספים שעלו כאן, מיועדים למנוע כניסה של מעשנים חדשים לתחום העישון.

תמר זנדברג: באמת אני אומרת לכם, עישון זה הרגל שאין בו שום תועלת.

תמר זנדברג: לא רק שאין בו תועלת, הוא מסוכן, הוא הורג, אין בו שני צדדים, יש בו רק צד אחד.

תמר זנדברג: מי שמכור ומי שנמצא בתוך זה, אתה יודע, אנחנו מכירים וגם ראינו כאן

תמר זנדברג: בוועדה את כל הדיונים בין חברות התרופות לסיגריות, לגמילה, לאינטרסים, לקופות החולים, למכונים.

תמר זנדברג: אנחנו כמדינה, עיקר המאמץ שלנו הוא במניעה, באיסור פרסום.

תמר זנדברג: אתה יודע, היום בעיתון ראינו שברוסיה – סליחה שאני לוקחת דוגמא ממדינה שאולי יש דברים שלא נרצה לקחת ממנה, אבל איסור פרסום אלכוהול, ששם הייתה בעיה לאומית, הביא לצמצום השתייה בשליש בתוך מספר שנים.

תמר זנדברג: הצעדים האלה עובדים, הם אפקטיביים.

תמר זנדברג: גם פה איסור פרסום הסיגריות הביא לצעדים אפקטיביים ומשמעותיים מאד.

תמר זנדברג: ואז, כמו שאמרנו בהתחלה, נכנסנו לתרדמת.

תמר זנדברג: אני רוצה לברך מאד על הצעדים ששיתף אותנו בהם המשנה למנכ"ל, בעיקר בתחום איסור הפרסום, בתחום המיסוי, מגבלות על עישון, שזה דבר מאד חשוב.

תמר זנדברג: אנחנו רואים איך זה מצמצם.

תמר זנדברג: הנושא של הגמילה והקמפיינים לקופות החולים הוא מאד חשוב, אבל אני ארצה שתתייחס בסיום לעוד כמה דברים.

תמר זנדברג: אחד מהם זה נושא החפיסה האחידה והפרסום על החפיסה, שהוא דבר שגם ידוע שיש לו אפקטיביות.

תמר זנדברג: שתיים זה הנושא של הצגה של סיגריות וקופסאות בקיוסקים ובנקודות הממכר.

תמר זנדברג: שלוש זה נושא הקרן, כי לא נמצא כאן – וזו נקודה נכונה – נציג האוצר סביב השולחן.

תמר זנדברג: בהסתכלות הכוללת לא רק כמשרד בריאות אלא כממשלה וכמדינה, כסף פה נכנס ובמיליארדים ויוצא במקום אחר במיליונים מאד מאד מעטים.

תמר זנדברג: הנושא האחרון זה נושא הצעת החוק שהזכירה חברת הכנסת רוזין, של חברי הכנסת גרמן, אלאלוף, רוזין, סתיו שפיר ועבדאללה אבו מערוף בנושא איסור הלובינג המקביל.

תמר זנדברג: בבקשה.

<איתמר גרוטו: אוקיי, אז אני אתחיל.

<איתמר גרוטו: ההתייחסות הראשונה לגבי נושא של החפיסות האחידות – פליין פקג'ינן.

<איתמר גרוטו: אני אגיד שבנושא הזה כרגע לא הצלחנו להגיע להסכמה מלאה בעניין הזה.

<איתמר גרוטו: עדיין מעט מדינות הולכות לכיוון הזה.

<איתמר גרוטו: אני כן חושב ואנחנו כן רוצים להכניס גם אזהרות בתמונות, שזה יהיה חלק מהעניין ואולי גם להגדיל את השטח של התמונה.

<איתמר גרוטו: זה ייעשה חלק מהעניין הזה, אבל אין לנו עדיין הסכמה אצלנו לגבי הנושא של החפיסות האחידות.

תמר זנדברג: ולגבי הנושא של השטח ותמונה?

<איתמר גרוטו: שטח ותמונה כן אנחנו רוצים לקדם פה.

תמר זנדברג: אוקיי, זאת אומרת אתם מתכוונים להגדיל את השטח ולפרסם תמונות על החפיסות.

<איתמר גרוטו: כן.

<חגי לוין: אי ההסכמה היא בדרג המקצועי או מול השר?

מיכל רוזין: אם מותר לי, היה טיעון שעלה בדיונים בוועדת כלכלה, שדווקא יש פה הטעיית הציבור, כשאתה כאילו נותן חפיסה אחידה, אז אדם לא יכול לבחור.

מיכל רוזין: שוב, אני לא מייצגת את העמדה הזאת, אני רק מסבירה.

מיכל רוזין: אדם לא יכול לבחור בין איכויות שונות.

מיכל רוזין: כלומר אנחנו בעצם אומרים לו אתה מקבל את אותו דבר.

<חגי לוין: זאת אומרת אתה יכול לבחור האם לסבול מאימפוטנציה או - - -

מיכל רוזין: כן, בדיוק.

מיכל רוזין: אתה יכול לבחור איזה נזק או מאיזה חומר, אבל - - -

<חיים גבע-הספיל: על החפיסה עדיין יהיה זיהוי של המוצר.

<חיים גבע-הספיל: יהיה כתוב פשוט טקסט – איזה מותג.

<חיים גבע-הספיל: אין הגבלה על המוצר, יש הגבלה על הסימון שלו, זה הכל.

מיכל רוזין: יש פה דיון בין חופש התחרות.

מיכל רוזין: עלו טיעונים כמובן של - - -

<חגי לוין: אני רוצה לחדד האם זו שאלה מקצועית או שאלה שהיא לא בדרג המקצועי.

<מידד גיסין: כשאנשים מתים.

<חיים גבע-הספיל: זה עבר את כל בתי המשפט העליונים באירופה.

מיכל רוזין: לא, אתה לא מתווכח איתי.

מיכל רוזין: אני הסברתי מה היו הטיעונים נגד בוועדת הכלכלה, שזה עלה.

<חיים גבע-הספיל: מאז התקדמנו בערך שלוש שנים וזה עבר את כל בתי המשפט העליונים של האיחוד האירופאי בבריטניה, באוסטרליה, בצרפת.

<חיים גבע-הספיל: כך שלא צפויה בעיה חוקתית.

מיכל רוזין: מצוין.

<איתמר גרוטו: כן, אבל בסך הכל היום זה מיושם לא בהרבה מקומות וגם מדינות שמצהירות שהן מיישמות, אז הן עדיין לא עושות את זה באופן מלא.

<איתמר גרוטו: אז צריך לראות - - -

<מידד גיסין: מאותם האינטרסים שיש פה, יש גם שם.

מיכל רוזין: כן, ודאי.

תמר זנדברג: חוץ מאוסטרליה, באיזה מדינות זה מיושם בפועל?

<איתמר גרוטו: זה עוד לא נכנס ליישום בפועל.

<איתמר גרוטו: יש מדינות שהצהירו שהן הולכות לזה – צרפת ואנגליה.

<חיים גבע-הספיל: בצרפת ובאנגליה זה כבר מופיע במדפים.

<חיים גבע-הספיל: לא באופן שרק את זה, אבל זה כבר התחיל להופיע במדפים.

<חיים גבע-הספיל: הונגריה בקרוב, אירלנד בקרוב.

מיכל רוזין: באנגליה לא.

<איתמר גרוטו: באנגליה עוד אין את זה.

<חיים גבע-הספיל: ובעוד מדינות באירופה שנמצאות בהליכים.

תמר זנדברג: אוקיי.

<איתמר גרוטו: טוב, נושא נוסף שהתבקשתי, נושא הלוביסטים.

<איתמר גרוטו: אני חושב שזה נכון לנסות להפריד באמת בדברים מסוימים.

<איתמר גרוטו: הבעיה לדעתי זה לקבוע את קו הגבול, מתי זה נקרא.

<איתמר גרוטו: זאת אומרת מה לגבי חברה שמייצגת חברות מזון שמייצרות מזון מזיק.

<איתמר גרוטו: אני לא יודע.

<איתמר גרוטו: זאת אומרת צריך פשוט לראות בהגדרות.

<איתמר גרוטו: בנושא של חברות הטבק נראה לי שזה בהחלט - - -

מיכל רוזין: בוא נתחיל מחברות הטבק.

תמר זנדברג: בוא נתחיל ממה שהורג בוודאות 8,000 איש בשנה.

מיכל רוזין: עכשיו הכוח שמקדונלדס זה הכי בריא.

מיכל רוזין: אני כבר לא יודעת, אני כבר מבולבלת.

מיכל רוזין: ליצמן, מקדונלדס?

מיכל רוזין: מה עושים?

<איתמר גרוטו: לא, לא, לא הוכח את זה.

<איתמר גרוטו: מקדונלדס טוענים את זה, זה לא נכון.

<איתמר גרוטו: אני מכחיש את זה לחלוטין.

תמר זנדברג: פעם הבאה השר ישלח אותנו לאכול שומן טרנס.

מיכל רוזין: והרבה סופגניות.

<איתמר גרוטו: אני מכחיש.

<איתמר גרוטו: מקדונלדס זה לא בריא, גם כמה שינסו לעשות שם שיפורים.

<איתמר גרוטו: טוב.

<איתמר גרוטו: עכשיו הזכרת פה את הנושא הסיגריות האלקטרוניות.

<איתמר גרוטו: אני מכיר לפחות - - -

מיכל רוזין: רגע, אל תתמכו בהצעת החוק?

מיכל רוזין: זה מה שאתם אומרים.

<איתמר גרוטו: זו עמדתי.

<איתמר גרוטו: אני לא יכול להתחייב לגבי השר בסופו של יום.

<איתמר גרוטו: זו עמדה האישית.

<איתמר גרוטו: השר אמר שהוא - - -

מיכל רוזין: גם דעת המשרד.

<איתמר גרוטו: השר בתשובה לוועדה, דרך אגב, אמר שהוא ידון בזה עם האנשים אצלנו.

<איתמר גרוטו: אז לפחות זה מה שאני אמליץ.

מיכל רוזין: מצוין.

<איתמר גרוטו: בנושא של הסיגריות האלקטרוניות, אכן יש דרך אגב, לפי מיטב ידיעתי יש מדינה אחת שזו בריטניה, ששם מציגים עמדה ברורה שעדיף ללכת לכיוון של ההארם רידקשיין.

<איתמר גרוטו: זאת אומרת עדיף מוצר שהוא 90% פחות מזיק, מאשר סיגריות.

<איתמר גרוטו: אבל ברוב מדינות העולם והדירקטיבות, לפחות הבינלאומיות - - -

<צבי הרציג: אבל גם באמריקה - - -

תמר זנדברג: רגע, שנייה.

<איתמר גרוטו: מדינות אחרות לא קיבלו את הגישה הזאת ואני חושב שהגישה בסך לא לאסור את זה באופן גורף אלא להשוות את זה למוצר טבק, היא הכי נכונה כרגע בעניין הזה.

<איתמר גרוטו: בנושא של הקרן, זאת אומרת אנחנו תמיד היינו רוצים שתהיה קרן יהודית לטובת הנושא הזה, אבל זה כבר עניין שאולי באמת צריך לשאול את משרד האוצר.

<איתמר גרוטו: בדרך כלל הם לא מוכנים לסוג של קרנות, להקצאה ייעודית של כספים.

<איתמר גרוטו: אני חושב שבכל זאת גם אפשר להשקיע יותר ממה שאנחנו עושים וזה מה שאנחנו רוצים לעשות כרגע בשנה הקרובה.

<איתמר גרוטו: יש עוד משהו ששכחתי?

תמר זנדברג: בנושא של הצגת סיגריות במקומות הממכר?

<איתמר גרוטו: לא עשינו עוד דיון על זה, אז אני לא רוצה להגיד ככה רק בשם עצמי, אבל זה נראה לי אפשרות סבירה גם לטפל בזה.

<איתמר גרוטו: זה באמת הנושא של הפרסום בכלל במקומות המכירה.

תמר זנדברג: כן, פרסום, שיווק והצגה.

תמר זנדברג: זה כאילו חלק מה - - -

<חגי לוין: זה שונה הצעת חוק אגב.

<חגי לוין: אם אני אשים אתך ההצעה שלך - - -

<איתמר גרוטו: אני רק רוצה לציין נקודה אחת של קידום החקיקה.

<איתמר גרוטו: בסופו של יום אני חושב שאם הייתה מספיק תמיכה בתוך הכנסת אולי כן היה אפשר להעביר את זה.

<איתמר גרוטו: אני לא חושב שחבר כנסת אחד מול ליצמן יכול היה לחסום כל חקיקה, במיוחד שהוא היה באופוזיציה.

<איתמר גרוטו: מה שחשוב לי לומר בהקשר הזה שיכול להיות ששווה שהדיון על מגבלות הפרסום ושיווק – ואני לא יודע, זה לא תלוי – אולי אתם יכולים לפנות ליושב ראש הכנסת או משהו.

<איתמר גרוטו: יכול להיות שזה נכון שהדיון הזה יתקיים בוועדת העבודה והרווחה ולא בוועדת הכלכלה.

<איתמר גרוטו: יכול להיות שזו שאלה, כי זה המקום של הדיון.

<איתמר גרוטו: אני חושב שוועדת הכלכלה פחות מתאימה מבחינת האינטרסים.

תמר זנדברג: ואת כל הצעדים האלה אתם מתכוונים להביא כהצעת חוק ממשלתית, אני מבינה.

תמר זנדברג: הצעת חוק מטעם המשרד.

<איתמר גרוטו: בכל הנושא של הגבלות פרסום ושיווק זאת תהיה הצעת חוק.

<איתמר גרוטו: הנושא שהזכרתי, הנושא של הגבלות על אזורים שאי אפשר לעשן בהם, את זה אפשר להביא בצווים, אז זה תהליך יותר פשוט.

תמר זנדברג: את זה אתם תביאו בצווים.

תמר זנדברג: אז אתם תביאו בעצם הצעת חוק ממשלתית רק לנושא הפרסום והשיווק - - -

<איתמר גרוטו: פלוס השינוי גם לצורך העניין בהגדרה של הסיגריות האלקטרוניות.

<איתמר גרוטו: אז יכול להיות שכאן צריך לשנות חלק.

<איתמר גרוטו: זאת אומרת שצריך גם חקיקה בנושא הזה.

<איתמר גרוטו: יכול להיות בתוך החקיקות הקיימות, אבל זה גם תהיה חקיקה ייחודית בעניין הזה.

<איתמר גרוטו: אלה שני הנושאים.

<חגי לוין: מה עם התכנית שהצגנו?

<חגי לוין: אתם תומכים בתכנית?

<איתמר גרוטו: אני לא יכול להגיד לגבי כל המרכיבים.

<איתמר גרוטו: מה שאמרתי זה חלק מהדברים כמובן שהזכרתי וחלק מהם, כמו הקרן, שהתייחסתי.

<איתמר גרוטו: רוב הדברים בסך הכל הם די בהסכמה, אני חושב.

תמר זנדברג: אוקיי.

תמר זנדברג: אני רוצה לסכם את הדיון ככה: קודם כל אני רוצה להודות לחברי הכנסת היוזמים, להודות מאד למשנה למנכ"ל שהצטרפת אלינו ושבאמת שיתפת אותנו בצורה כנה, אמיתית וישירה גם בעמדה שלך וגם בצעדים שהמשרד מתכוון לעשות.

תמר זנדברג: אנחנו כוועדה מאמצים את ההמלצות שלכם כלשונן, הן נראות לנו המלצות שבאמת כל אחד מהנושאים שעליהם הם נושאים שנוגעים בלב העניין ואף יותר.

תמר זנדברג: חלק מהדברים שנידונו כאן אפילו מרחיבים את ההמלצות שלכם.

תמר זנדברג: מבחינתנו אנחנו מאמצים אותן באופן מלא ונמשיך לעקוב אחרי היישום שלהן.

תמר זנדברג: אנחנו רוצים מאד להודות למשרד ולעודד אותו גם על הצעדים הראשונים שנלקחו כאן ושהוצגו בצורה ברורה, ביניהם איסור פרסום מוחלט, ביניהם הרחבת האיסור לעישון במקומות ציבור, שאנחנו מאמצים אותם ועומדים מאחוריהם באופן מלא ויתרה על כך, אנחנו נקיים כאן דיון מעקב בעוד שלושה חודשים מהיום, על מנת כבר לקבל תוצאות ראשוניות; בין אם צווים, שזה דבר שאתם תוכלו בוודאי להוציא באופן מידי ובין אם התקדמות החקיקה, שגם נעקוב אחריה בכנסת.

תמר זנדברג: בנוסף, נכון – תודה לחבר הכנסת עבדאללה אבו מערוף – נשמח בעוד שלושה חודשים לקבל דיווח שלכם בנושא הקצאת הכספים לקמפיינים, למוקד, התקדמות המוקד הארצי וכל הדברים האלה.

תמר זנדברג: בנוסף, הוועדה בהחלט רואה לנכון בהמשך הצעדים האלה לאמץ גם את הצעדים הנוספים וביניהם החפיסה האחידה, ביניהם איסור ההצגה וכל התכנית המלאה והכוללת שמטרתה היא פשוט למנוע מאנשים נוספים להיכנס למעגל התחלואה והמוות הזה, שהוא פשוט מוות בטוח, רק שאלה של זמן; ובדרך תחלואה שהיא קשה, היא מזיקה לחיים, היא מקשה מאד על איכות החיים – כמו ששיתפת אותנו בסיפור שלך.

תמר זנדברג: שלא לדבר על הוצאות הבריאות, שזה כבר נושא של מדיניות.

תמר זנדברג: אבל קודם כל, כל חיים הם חשובים בפני עצמם ואנשים שסובלים מנזקי העישון ושחלקם שיתפו אותנו כאן, בוודאי יכולים להעיד על זה.

תמר זנדברג: אני רוצה מאד להודות לכולם על ההשתתפות.

תמר זנדברג: נמשיך לעקוב.

תמר זנדברג: הישיבה נעולה.